cyanic-selkie/wikianc huggingface dataset:
സ്പീഡ് ഡ്രീംസ്
ഭൗതികശാസ്ത്രം
നിരവധി ഭൗതികശാസ്ത്ര യന്ത്രങ്ങളെ റേസിംഗിനിടയിൽ കൊണ്ടുവരാൻ കഴിയും. സി++ൽ എഴുതപ്പെട്ട ഇവ കാറിന്റെ സ്ഥാനം, വേഗത, കേടുപാടുകൾ, കൂട്ടിമുട്ടലുകൾ, സസ്പെൻഷൻ എന്നിവയനുസരിച്ച് ഓരോ ഫ്രെയിമിലും ലോഡ് ചെയ്യപ്പെടുന്ന സോഫ്റ്റ്‌വേർ മൊഡ്യൂളുകളാണ്. റേസിംഗിനു മുന്നോടിയായി കളിക്കാരന് വേണ്ട യന്ത്രം തെരെഞ്ഞെടുക്കാം.
സിമുവി4 എന്നൊരു ഭൗതികശാസ്ത്ര യന്ത്രം പതിപ്പ് 2.0ത്തിനു ശേഷം വികസിപ്പിക്കുന്നതായുള്ള അഭ്യൂഹങ്ങൾ ശക്തമാണ്. ഡെവലപ്മെന്റ് സന്ദേശങ്ങളിലും  ഐആർസി ചർച്ചകളിലും ഇതിനെ സംബന്ധിക്കുന്ന വിവരങ്ങൾ കാണാവുന്നതാണ്.
എല്ലാം സ്പീഡ് ഡ്രീംസ് യന്ത്രങ്ങളും യഥാർത്ഥ കാർ കൂട്ടിമുട്ടലുകൾക്ക് അനുസൃതമായി സോളിഡ് ലൈബ്രറിയെ അടിസ്ഥാനമാക്കി നിർമ്മിക്കപ്പെട്ടതാണ്. എല്ലാ കാറിനും ഓരോ ബൗണ്ടിംഗ് ബോക്സ് നിർവചിക്കപ്പെട്ടിട്ടുണ്ട്. ഭൗതികശാസ്ത്ര യന്ത്രം കണ്ടെത്തുന്നതിനനുസരിച്ച് ഇവ വശങ്ങളിലേയും അടിഭാഗത്തേയും മുട്ടലുകളെ പ്രതിഫലിപ്പിക്കുന്നു. 0 മുതൽ 10000 വരെ ഇവ പോറലുകളും കേടുപാടുകളും ദൃശ്യമാക്കുന്നു. ഗ്രാഫിക്സിൽ മാറ്റമുണ്ടാക്കാതെ ഈയോരോ മുട്ടലുകളും കാറിന്റെ പ്രവർത്തനത്തിനെ ബാധിക്കുന്നു. 10000ലധികം പോറലുള്ള കാറുകൾ മത്സരത്തിൽ നിന്ന് പുറത്താവുന്നതാണ്.
ശബ്ദം
സ്പീഡ് ഡ്രീംസിൽ ശബ്ദം കൈകാര്യം ചെയ്യാൻ പ്രധാനമായും ഓപ്പൺഎല്ലും ചിലപ്പോഴെല്ലാം പിലിബും ഉപയോഗിച്ചാണ്. കൂട്ടിമുട്ടലുകൾ ഉണ്ടാകുമ്പോഴുള്ള ശബ്ദം, ടയർ ട്രാക്കിൽ ഉരയുമ്പോഴുണ്ടാകുന്ന ശബ്ദം, എഞ്ചിന്റെ ശബ്ദം തുടങ്ങി സങ്കീർണ്ണമായ ഡോപ്ലർ പ്രഭാവം, അറ്റെനുവേഷൻ തുടങ്ങിയ പ്രഭാവങ്ങൾ ശബ്ദത്തിൽ വരുത്തുന്ന മാറ്റങ്ങൾ എന്നിവയെല്ലാം സ്പീഡ് ഡ്രീംസിൽ അനുകരിക്കപ്പെട്ടിരിക്കുന്നു. 2011ൽ പ്രൊഫഷണൽ ശബ്ദ കമ്പനിയായ ഓഡിയോബെർലിൻ സ്പീഡ് ഡ്രീംസിൽ സ്വതേ ലഭ്യമായ ശബ്ദങ്ങളിൽ മാറ്റം വരുത്തി, ഗുണമേന്മ വർദ്ധിപ്പിച്ചിട്ടുണ്ട്. പതിപ്പ് 2.0.0നോടൊപ്പം ഇവ ലഭ്യമാണ്.
റേസിംഗ് സമ്പർക്കമുഖം
കളിച്ചുകൊണ്ടിരിക്കുമ്പോൾ കളിക്കാരന് സ്പീഡ് ഡ്രീംസിൽ ഒരു ക്രമീകരിക്കാവുന്ന കോക്ക് പിറ്റ് ലഭ്യമാണ്.ഇതിൽ വിവിധ ഗേജുകൾ, ലാപ് - സമയ വിവരങ്ങൾ, ചലനാത്മക ചെറു ഭൂപടം എന്നിവ ലഭ്യമായിരിക്കും. ഓരോ ഉപകരണവും വിവിധ മോഡുകൾ ലഭ്യമാക്കുന്നു. കളിക്കാരന് വേണ്ടതെല്ലാം തെരെഞ്ഞെടുത്ത് സമ്പർക്കമുഖം ക്രമീകരിക്കാം. അല്ലെങ്കിൽ ഇതെല്ലാം മറച്ചുവെക്കാം. പിറകിലെ ദൃശ്യങ്ങൾ കാണിക്കുന്ന ഒരു റിയർവ്യൂ കണ്ണാടിയും സ്പീഡ് ഡ്രീംസിൽ ലഭ്യമാണ്. എന്നാൽ ഇതിനായി ഉപയോഗിക്കുന്ന കംപ്യൂട്ടിംഗ് പവർ വളരെയധികമാണ്. ടോർക്സിൽ നിന്നും കൊണ്ടുവന്ന ഒരു ആർക്കേഡ് മോഡ് പതിപ്പ് 2.0യിലും ലഭ്യമാണ്. കളിച്ചു തുടങ്ങുന്നവർക്ക് അതൊരു നല്ല മോഡാണെന്ന് ടോർക്സിന്റെ ഇറ്റാലിയൻ മാന്വലിൽ പറഞ്ഞിട്ടുണ്ട്. സ്പീഡ് ഡ്രീംസിൽ ലഭ്യമായ മറ്റൊരു കൂട്ടിച്ചേർക്കൽ ഫോർമുല വൺ സമാനമായ ടൈമറാണ്. മില്ലിസെക്കന്റിന്റെ കൃത്യതയാണീ ടൈമർ അവകാശപ്പെടുന്നത്. ഇത് ടോർക്സിന്റെ കൃത്യതയേക്കാൾ പത്തു മടങ്ങ് കൂടുതലാണ്.
നിർമ്മിത ബുദ്ധി
മനുഷ്യ ഡ്രൈവിംഗിനേക്കാൾ കൂടുതലായി റോബോട് ഡ്രൈവിംഗിനെ ആശ്രയിക്കുന്ന രീതിയാണ് ടോർക്സിൽ ഉണ്ടായിരുന്നത്. എന്നാൽ സ്പീഡ് ഡ്രീംസ്, പദ്ധതിയുടെ ആരംഭ കാലത്ത് പ്രഖ്യാപിക്കപ്പെട്ടത് പോലെ കൂടുതലായും ഉപയോക്തൃ സൗഹൃദമായ ഒരു റേസിംഗ് അനുഭവം നൽകാനാണുദ്ദേശിക്കുന്നത്. എന്നിരിന്നാലും ഇപ്പോഴും സ്പീഡ് ഡ്രീംസ് ടോർക്സിൽ നിന്ന് പാരമ്പര്യമായി ലഭിച്ച ഈ രീതിയിലുള്ള റേസിംഗിൽ നിന്ന് മുഴുവൻ മുക്തമല്ല. 2009ൽ ടോർക്സിൽ നിന്ന് കൊണ്ടുവന്ന എല്ലാ റോബോടുകളെയും ഒഴിവാക്കി. പകരം പുതിയവയെ സൃഷ്ടിച്ചു.
ലഭ്യമായ റോബോടുകൾ
1936 ഗ്രാൻഡ് പ്രിക്സ് വിഭാഗത്തിൽ പെട്ട ഡ്രൈവർമാർക്ക് പേര് നൽകിയിരിക്കുന്നത് അക്കാലത്തുണ്ടായിരുന്ന യഥാർത്ഥ ഡ്രൈവർമാരുടെ പേരിൽ നിന്നു തന്നെയാണ്. മറ്റു നാമങ്ങളെല്ലാം നിർമ്മിച്ചെടുത്തവയാണ്. ടോർക്സ് റേസിംഗ് ബോർഡ് 1 വിഭാഗത്തിൽ പെടുന്ന ധാരാളം ഡ്രൈവർമാരുടെ പേര് സ്പീഡ് ഡ്രീംസ് ഡെവലപ്പർമാരുടെ പേരുകളെ അടിസ്ഥാനമാക്കി ഉണ്ടാക്കിയെടുത്തതാണ്.
റോബോടുകളുടെ ചുമതല
ഡ്രൈവിംഗ് അനുകരണത്തിൽ യാഥാർത്ഥ്യത്തോട് ചേർന്നു നിൽക്കാൻ സ്പീഡ് ഡ്രീംസിലെ റോബോടുകൾ പെരുമാറ്റത്തിലെ ചില ഘടകങ്ങൾ പരസ്പരം പങ്കു വെക്കുന്നുണ്ട്. ലോഡ് ചെയ്യപ്പെടുന്ന സമയത്ത് റോബോടുകൾ ഒരു റേസിംഗ് ലൈൻ കംപ്യൂട്ട് ചെയ്ത് പ്രവർത്തനക്ഷമമാക്കുന്നു. ട്രാക്കിന്റെ എക്സ്എംഎൽഫയലിനനുസരിച്ചാണീ റേസിംഗ് ലൈൻ. റോബോടുകൾ ലഭ്യമായ ഇന്ധനത്തിനും പിറ്റ് സ്റ്റോപ്പിനെ കൈകാര്യം ചെയ്യാനായും വേണ്ട തുടക്കത്തിലെ ഇന്ധനത്തിന്റെ അളവ് കണക്കു കൂട്ടുകയും അത് ലഭ്യമാക്കാൻ റേസിംഗ് യന്ത്രത്തോട് ആവശ്യപ്പെടുകയും ചെയ്യുന്നു. ഈ റേസിംഗ് ലൈനിനെ ലക്ഷ്യം വെച്ചായിരിക്കും റോബോടുകൾ പ്രവർത്തിക്കുക. എന്നാൽ റേസിംഗ് യന്ത്രം സ്വീകരിക്കുന്ന മറ്റു ചില ചരങ്ങൾക്ക് അനുസരിച്ച് ഈ ലൈനിൽ മാറ്റം വന്നേക്കാം. മറ്റു കാറുകളുടെ സ്ഥാനവും വേഗതയും, മറ്റു കാറുകളുമായുള്ള കൂട്ടിമുട്ടലുകൾ ഒഴിവാക്കാനും അവയെ മറികടക്കാനുമുള്ള അൽഗൊരിതം എന്നിവയാണീ അധിക ചരങ്ങൾ. റോബോടുകൾക്ക് പഠിക്കാനുള്ള കഴിവുമുണ്ട്. മുമ്പ് കാറോടിച്ച അനുഭവത്തിനനുസരിച്ച് അവയ്ക്ക് പുതിയ ലാപ് സമയം കുറക്കാൻ കഴിയും. അപകടങ്ങൾക്ക് ശേഷം തിരികെ ട്രാക്കിലെത്താനുള്ള ഏകദവും എല്ലാ ഔദ്യോഗിക റേസിംഗ് യന്ത്രത്തിലും ലഭ്യമാക്കിയിട്ടുണ്ട്. സ്പീഡ് ഡ്രീംസ് റോബോടുകൾക്ക് സ്കില്ലിംഗ് പരാമീറ്റർ എന്ന ഏകദത്തെ കൈകാര്യം ചെയ്യാൻ കഴിയും. ഉപയോക്താവ് നിർദ്ദേശിക്കുന്നതിനനുസരിച്ച് റോബോടുകൾക്ക് തങ്ങളുടെ പ്രവർത്തനവും, അങ്ങനെ ലാപ് സമയവും മെച്ചപ്പെടുത്താനാവും.
ഉള്ളടക്കം
സ്പീഡ് ഡ്രീംസിലെ എല്ലാ കലാ സൃഷ്ടികളും സ്വതന്ത്ര കലാ അനുമതിപത്രത്തിന് കീഴിലാണ് പുറത്തിറക്കിയിരിക്കുന്നത്.
ഫയൽ തരങ്ങൾ
സ്പീഡ് ഡ്രീംസ് മിക്ക ആവശ്യങ്ങൾക്കും പ്ലെയിൻ ടെക്സ്റ്റ് ഫയൽ തരങ്ങളാണ് ഉപയോഗിച്ചിരിക്കുന്നത്. കാറുകളുടെ ക്രമീകരണങ്ങളുടെ നിർവചനങ്ങൾ (ഏകദേശം 200ഓളം വിലകൾ), ട്രാക്കുകൾ, ഗെയിമിനകത്തെ മെനുകൾ, ഗെയിം ക്രമീകരണങ്ങൾ, റോബോട് യന്ത്രങ്ങൾ, മുതലായ ആവശ്യങ്ങൾക്കെല്ലാം എക്സ്എംഎൽ മാർക്കപ്പ് ഫയലുകളാണ് ഉപയോഗിച്ചിരിക്കുന്നത്. ഇത് മൊത്തം കോഡിന്റെ 40%ഓളം വരും. എന്നാൽ 3ഡി ഫയലുകൾ .എസിസി രൂപത്തിൽ തന്നെയാണ് നിലനിർത്തിയിരിക്കുന്നത്. എസി3ഡിയിൽ നിന്ന് രൂപം കൊണ്ട ടോർക്സിന്റെ പ്ലെയിൻ ടെക്സ്റ്റ് ഫയൽ തരമായ .എസി മൃദുലമാക്കുന്നതിനും നിഴൽ ചിത്രീകരണത്തിനും സഹായിക്കുന്നു. എന്നാൽ സ്പീഡ് ഡ്രീംസ് സംഘം ഈ ഫയൽ തരത്തിൽ ധാരാളം മാറ്റങ്ങൾ കൊണ്ടുവന്നു. എന്നാൽ പിൻഅനുരൂപത നിലനിർത്തിയായിരുന്നു ഇതെല്ലാം. ടോർക്സിനായി നിർമ്മിച്ച കാറുകൾ, ട്രാക്കുകൾ, റോബോട് യന്ത്രങ്ങൾ എന്നിവ സ്പീഡ് ഡ്രീംസിൽ പ്രവർത്തിക്കും. എന്നാൽ തിരികെ ഇത് സാധ്യമായിക്കൊള്ളണം എന്നില്ല. ടോർക്സിന് സ്പീഡ് ഡ്രീംസിലെ അജ്ഞാതമായ ചരങ്ങളെ കൈകാര്യം ചെയ്യാൻ കഴിയില്ല.
സവിശേഷതകൾ
ടോർക്സിൽ ലഭ്യമായ കാറുകളുടെ സവിശേഷതകൾ തന്നെയാണ് സ്പീഡ് ഡ്രീംസിലും കൂടുതലായി ഉപയോഗിക്കപ്പെടുന്നത്. 3ഡി ചക്രങ്ങളുടെ ഗ്രാഫിക്സ്, പ്രവർത്തിക്കുന്ന വിളക്കുകൾ(മുമ്പിലെ, പിറകിലെ, പിറകോട്ടെടുകുമ്പോൾ, ബ്രേക്കമർത്തുമ്പോൾ), തിളങ്ങുന്ന ബ്രേക് ഡിസ്കുകൾ എന്നിവയാണവ. അനിമേറ്റഡ് ഡ്രൈവർമാർക്കുള്ള പിന്തുണ, സ്റ്റിയറിംഗ് വളയങ്ങൾ, 1936ൽ ആദ്യമായി ഗ്രാൻഡ് പ്രിക്സിൽ ഉപയോഗിച്ച വാഹനങ്ങൾ, കൂടുതൽ യാഥാർത്ഥ്യാനുരൂപിയായ പ്രതിഫലനങ്ങൾക്കു വേണ്ടിയുള്ള പരിസ്ഥിതി ചിത്രീകരണങ്ങൾ എന്നിവയാണ് പുതുതായി ഉൾക്കൊള്ളിച്ച മാറ്റങ്ങൾ.
ചലനാത്മക നിഴലുകൾക്ക് പിന്തുണയില്ലെങ്കിലും ഓരോ കാറിനും അതിന്റേതായ നിഴലുകൾ നൽകുകയും കാറോട്ട സമയത്ത് അത് ദൃശ്യമാവുകയും ചെയ്യുന്നതാണ്. അനുകരണ പ്രവർത്തനം മെച്ചപ്പെടുത്താൻ ഓരോ കാറിനും വിവിധ തരം വിശദീകരണ തലങ്ങൾ ലഭ്യമാണ്. എന്നാൽ പാക്കേജുകളുടെ വലിപ്പം കുറക്കാൻ ഓരോന്ന് വീതമേ ഔദ്യോഗിക പതിപ്പുകളിൽ ലഭ്യമായിട്ടുള്ളൂ. പതിപ്പ് 2.0 മുതൽ ഉപയോക്താവിന് ഓരോ കാറിനും ഇഷ്ടമുള്ള ലിവെറി തെരെഞ്ഞെടുക്കാം. ഇത് കാറിന്റെ പുറം പെയിന്റ്, ചക്രങ്ങൾ, ഉൾവശം എന്നിവയിൽ മാറ്റം വരുത്തുന്നു. പതിപ്പ 2.0.0ത്തിൽ കളിക്കാരനും റോബോട് സ്കിന്നിനുമായി 250ഓളം ലിവെറികൾ ലഭ്യമാണ്. കാറുകൾ തെരെഞ്ഞെടുക്കുന്ന സമയത്ത് നമുക്ക് ഒരു നിശ്ചല പൂർവ്വദർശനം (പ്രിവ്യൂ) ലഭിക്കും. പ്രിവ്യൂ ചിത്രങ്ങൾ കാണിക്കാനായി ഒരു പ്രത്യേക ഗാരേജ് ട്രാക്ക് തന്നെ തന്നെ നിർമ്മിക്കപ്പെട്ടിട്ടുണ്ട്.
ലഭ്യമായ കാറുകൾ
ലഭ്യമായ കാറുകൾ വിവിധ വർഗ്ഗങ്ങളാക്കി തിരിച്ചിട്ടുണ്ട്. ഓരോ വർഗ്ഗത്തിലും ആറു മുതൽ എട്ടു വരെ കാറുകളാണുണ്ടാകാറുള്ളത്. പതിപ്പ് 2.0ത്തിൽ ആറു വർഗ്ഗങ്ങളിലായി 44 കാറുകൾ ലഭ്യമാണ്. വർഗ്ഗങ്ങളും വിവരണവും താഴെ: നിലവിൽ 26 പുതിയ കാറുകൾ സ്പീഡ് ഡ്രീംസ് എസ്‌വിഎൻ കലവറയിൽ വികസിപ്പിച്ചു കൊണ്ടിരിക്കുന്നുണ്ട്. ഇവയെല്ലാം ഓപ്പൺ വീൽ റേസിംഗിന്റെ വിവിധ വിഭാഗങ്ങളിൽ പെട്ട കാറുകളാണ്. ടോർക്സിൽ നിന്ന് കൊണ്ടു വന്ന ചില കാറുകൾ യഥാർത്ഥ റേസിംഗ് കാറുകളുടെ രൂപഘടനയെ അടിസ്ഥാനമാക്കി നിർമ്മിച്ചതാണ്. എന്നാൽ നിയമ പ്രശ്നങ്ങളും മറ്റും ഒഴിവാക്കാനായി, പതിപ്പ് 1.4.0 മുതൽ നിർമ്മാതാക്കളുടെയും ബ്രാൻഡ് നാമങ്ങളുടെയും പേരുകളെല്ലാം സൃഷ്ടിച്ചെടുത്തതാണ്.
ട്രാക്ക് രീതികൾ
200px|ലഘുചിത്രം|വലത്ത്‌|ട്രാക്ക് ഉപവിഭാഗങ്ങൾ. സ്പീഡ് ഡ്രീംസിൽ ട്രാക്കുകളെ നിർവചിച്ചിരിക്കുന്നത് വിവിധ ഭാഗങ്ങളായാണ്. നേരെയുള്ളത്, വലത് - ഇടത് വളവുകൾ എന്നിങ്ങനെ. ഓരോ ഭാഗത്തിനെയും നാലു ഉപവിഭാഗമായി തിരിച്ചിട്ടുണ്ട്. പ്രധാന ട്രാക്ക്, വശങ്ങൾ, ബാരിയറുകൾ, അതിർത്തികൾ എന്നിവയാണവ. ഇവയുടെ എല്ലാം മൂല്യങ്ങൾ തിരുത്തി - വീതി, ഗ്രാഫിക്സ്, ഭൗതിക ഘടന - നമുക്ക് ട്രാക്കുകളെ പുനർ നിർവചിക്കാവുന്നതാണ്. ഓരോ ട്രാക്ക് ഭാഗത്തിനെയും നിരവധി ചെറു ഭാഗങ്ങളായി തിരിച്ചിട്ടുണ്ട്. ഇത് ഗ്രാഫിക്സിൽ മികച്ച ഫലം ലഭിക്കുന്നതിനു വേണ്ടിയും ഭൗതികയന്ത്രത്തിൽ പ്രക്ഷിപ്തപ്പെടുത്തുന്നതിനും വേണ്ടിയാണ്. ഇതിന്റെയെല്ലാം ഫലമായി, ട്രാക്കുകൾക്ക് ഇടത് - വലത് അതിർത്തികൾ ഉള്ളതിനാലും ഭൗതികയന്ത്രം കാറുകളെ അതിർത്തി കടക്കാൻ അനുവദിക്കില്ല. എന്നാൽ റേസിൽ നിന്ന് പുറത്താവുകയാണെങ്കിൽ ട്രാക്കിന് പുറത്ത് കടക്കാവുന്നതാണ്. കാരണം അപ്പോൾ ഭൗതികശാസ്ത്രത്തിന് പ്രാധാന്യം ഇല്ലാതാവുന്നു. ട്രാക്കുകളിൽ യഥാർത്ഥ റോഡുകളിലേതു പോലെ ബാങ്കിംഗ്, ഉയർച്ച - താഴ്ചകൾ എന്നിവ ഉൾപ്പെടുത്തിയിട്ടുണ്ട്. മാത്രമല്ല ഘർഷണം അനുഭവിക്കുകയും ചെയ്യാം. പതിപ്പ് 2.0.0-ആർസി1ൽ പ്രധാന ട്രാക്കിന് നിശ്ചിത മൂല്യങ്ങളാണുള്ളത്. വീതി ഇടത്, വലത് അതിർത്തികൾ ഉപയോഗിച്ച് നിർവചിച്ചിരിക്കുന്നു. എന്നാൽ ഈ മൂല്യങ്ങൾക്ക് മാറ്റം വരുത്താവുന്നതാണ്.
ലഭ്യമായ ട്രാക്കുകൾ
ടോർക്സിൽ നാലു തരം ട്രാക്കുകളാണുള്ളത്. റോഡുകൾ, മൺപാതകൾ, ദീർഘവൃത്ത പാതകൾ എന്നിവയാണവ. എന്നാൽ സ്പീഡ് ഡ്രീംസിൽ ഗ്രാൻഡ് പ്രിക്സ് എന്ന പുതിയൊരു വർഗ്ഗം കൂടി കൂട്ടിച്ചേർക്കപ്പെട്ടിട്ടുണ്ട്. ഈ നാലു വിഭാഗങ്ങളിലായി മൊത്തം 44 ട്രാക്കുകളാണ് പതിപ്പ് 2.0ത്തിൽ ലഭ്യമായിട്ടുള്ളത്.
പുറം ഉപാധികൾ
ടെക്സ്റ്റ് ഫയലുകൾ കൊണ്ടാണ് ട്രാക്കുകളെയും 3ഡി മാതൃകളെയും നിർവചിച്ചിരിക്കുന്നതെങ്കിലും അവ തിരുത്താൻ വളരെയേറെ പ്രയാസകരമാണ്. അതിനാൽ തന്നെ ട്രാക്കുകൾ തിരുത്താനും നിർമ്മിക്കാനും പുറം ഉപാധികൾ ആവശ്യമാണ്. ഏറ്റവും പ്രശസ്തമായ ഉപാധി, ടോർക്സിനായി ഡെവലപ്പർ കരാലംപോ അലെക്സാണ്ട്രോ പൗലോ ജാവയിൽ നിർമ്മിച്ച ട്രാക്ക് എഡിറ്ററാണ്. 2ഡി ദർശനത്തിൽ ലഭ്യമായ വിവിധ മൂല്യങ്ങൾ വിവിധ സ്ലൈഡർ വിഡ്ജറ്റുകൾ ഉപയോഗിച്ച് ഈ എഡിറ്ററിൽ മാറ്റം വരുത്താം. എന്നാൽ ടോർക്സിനായി നിർമ്മിക്കപ്പെട്ടതിനാൽ സ്പീഡ് ഡ്രീംസിലെ ചലനാത്മക ആകാശഗോപുരങ്ങൾ പോലെയുള്ള പല പുതിയ സവിശേതകളെയും ഈ ഉപാധിക്ക് തിരിച്ചറിയാനാവില്ല.
അതിനാൽ തന്നെ സ്പീഡ് ഡ്രീംസിനായി സ്പീഡ് ഡ്രീംസ് ഡെവലപ്പർ കൂടിയായ മാർട്ട് കെൽഡർ ഒരു ട്രാക്ക് തിരുത്തൽ ഉപാധി വികസിപ്പിക്കുന്നുണ്ട്. പ്രധാ പദ്ധതികകത്തെ ഒരു എസ്‌വിഎൻ കലവറയിലാണ് ഇതിന്റെ പ്രവർത്തനം നടന്നു കൊണ്ടിരിക്കുന്നത്. ട്രാക്ജെൻ എന്നു പേരുള്ള ഒരു കമാന്റ് ലൈൻ പ്രോഗ്രാം ഉപയോഗിച്ചാണ് ട്രാക്കിന്റെ 3ഡി വിവിരണമായ എസി / എസിസി ഫയലുകൾ തയ്യാറാക്കുന്നത്. ഈ ഉപാധി ഉയര ചിത്രങ്ങളെയും വസ്തുതാ ചിത്രങ്ങളെയും പിന്തുണക്കുന്നതിനാൽ ട്രാക്കിന്റെ ഗുണനിലവാരം വർദ്ധിപ്പിക്കുന്നു. സ്പീഡ് ഡ്രീംസ് പതിപ്പ് 2.0ത്തിൽ ലഭ്യമായ ഔദ്യോഗിക ട്രാക്കുകളിൽ നിഴലുകളെയും ഉൾപ്പെടുത്തിയിട്ടുണ്ട്. ട്രാക്ജെനോടൊപ്പം മറ്റൊരു 3ഡി കമ്പ്യൂട്ടർ സോഫ്റ്റ്‌വെയർ (ബ്ലെൻഡർ) ഉപയോഗിച്ചാണ് ഇത് സാധ്യമാക്കിയിരിക്കുന്നത്. എസി3ഡി ആപ്ലികേഷനുകൾ എസി ഫയലുകളുടെയും എസിസി ചിത്രങ്ങളുടെയും നിർമ്മാണത്തിനും തിരുത്തലിനും ഉപയോഗിക്കുമ്പോൾ ബ്ലെൻഡറാണ് സങ്കീർണ്ണമായ 3ഡി വസ്തുക്കളെ നിർമ്മിക്കാനുപയോഗിക്കുന്നത്.
മുൻകൂട്ടി തീരുമാനിക്കാവുന്ന രീതിയിൽ ട്രാക്ക് നിർമ്മാണത്തിനുപയോഗിക്കുന്ന ആപ്ലികേഷനുകളിലൊന്നാണ് "ഇന്റെറാക്റ്റീവ് ട്രാക്ക് ജെനറേറ്റർ ഫോർ ടോർക്സ് ആൻഡ് സ്പീഡ് ഡ്രീംസ്". പേരു സൂചിപ്പിക്കുന്നത് പോലെ ടോർക്സിനായും സ്പീഡ് ഡ്രീംസിനായും ഉപയോഗിക്കാവുന്ന ഈ ആപ്ലികേഷൻ തയ്യാറാക്കിയിരിക്കുന്നത് ഇറ്റലിയിലെ പോളിടെൿനിക്കോ ഡി മിലാനോ (മിലാൻ പോളിടെൿനിക്ക്) സർവ്വകലാശാലയിലെ ഡിപ്പാർട്ടിമെന്റോ ഡി ഇലക്ട്രോണിക്ക ഇ ഇൻമേസിയോൺ (വിവരസാങ്കേതിക വിദ്യാ വിഭാഗം) ആണ്. ഈ ആപ്ലികേഷൻ ടോർക്സ്, സ്പീഡ് ഡ്രീംസ് ട്രാക്ക് നിർമ്മാണത്തിനായി ജെനെറ്റിക് പ്രോഗ്രാമിംഗിലൂടെ എവലൂഷണറി കംപ്യൂട്ടിംഗ് ഉപയോഗിക്കുന്നു. മനുഷ്യന്റെ സഹായത്തോടെ തയ്യാറാക്കപ്പെടുന്ന ട്രാക്കുകൾ, ഓരോ കഥക്കടിസ്ഥാനമാക്കിയാണ് ഈ അപ്ലികേഷൻ വഴി തയ്യാറാക്കുന്നത്.
ആവശ്യകതകൾ
പതിപ്പ് 2.0 വരെയും സ്പീഡ് ഡ്രീംസ് ഓപ്പൺജിഎൽ 1.3 ആണ് ആഖ്യാനത്തിനായി ഉപയോഗിക്കുന്നത്. പുതിയ ഗ്രാഫിക്കൽ, ഫിസികൽ ഘടകങ്ങൾ സ്പീഡ് ഡ്രീംസിനു ടോർക്സിനേക്കാൾ ഉയർന്ന ഹാർഡ്‌വെയർ, ഗ്രാഫിക്കൽ ശേഷിയുടെ ആവശ്യങ്ങളിലേക്കു നയിക്കുമായിരുന്നു. എന്നാൽ ഓപ്പൺ ജിഎൽ 2.0ത്തിന്റെ ആവശയമില്ലാത്ത പിലിബ് ഉപയോഗിക്കുന്നതു കൊണ്ട് 2001 മോഡൽ ഗ്രാഫിക് കാർഡുകളിലും സ്പീഡ് ഡ്രീംസ് പ്രവർത്തിക്കും. അനുകരണത്തിന്റെ പ്രവർത്തനശേഷി ഉയർത്താൻ പതിപ്പ് 1.4.0 മുതൽ സ്പീഡ് ഡ്രീംസ് ഡ്യുവൽ ത്രെഡിംഗ് ഉപയോഗിക്കുന്നുണ്ട്. ഈ സങ്കേതം ഫിസിക്സിന്റെയും ത്രെഡുകളുടെയും മധ്യവർത്തിയായി പ്രവർത്തിച്ച് മൾട്ടി-കോർ സിപിയുകളിലെ പ്രവർത്തനക്ഷമത ഉപയോഗപ്പെടുത്തുന്നു.
ടോർക്സിന് 600 / 800 എം.ഹെർട്സ് സിപിയു, 128 / 256 എംബി റാം, 32 / 64 എംബി ജിറാമോടു കൂടിയ ഓപ്പൺജിഎൽ 1.3 ഗ്രാഫിക്സ് കാർഡ് എന്നിങ്ങനെയായിരുന്നു സിസ്റ്റം ആവശ്യകതകൾ. എന്നാൽ സ്പീഡ് ഡ്രീംസിന് കുറച്ചു കൂടെ ഉയർന്ന ഹാർഡ്‌വെയർ, ഗ്രാഫിക്സ് ആവശ്യകതകളാണുള്ളത്. സ്പീഡ് ഡ്രീംസ് പ്രവർത്തിക്കുന്നതിന് കുറഞ്ഞത് 1.5 ജി.ഹെർട്സ് ശേഷിയുള്ള പ്രൊസസർ ആവശ്യമാണ്. എന്നാൽ മികച്ച പ്രവർത്തനത്തിന് 2.0 ജി.ഹെർട്സ് ശേഷിയാണ് ശുപാർശ ചെയ്യപ്പെടുന്നത്. ആവശ്യമായ മെമ്മറി ഏറ്റവും കുറവ് 512 എംബിയാണ്. എന്നാൽ പ്ലാറ്റ്ഫോമിനനുസരിച്ച് ഇത് മാറുന്നുണ്ട്. കുറഞ്ഞത് 700എംബി ഹാർഡ് ഡ്രൈവ് സ്ഥലം ആവശ്യമാണ്. മികച്ച പ്രവർത്തനത്തിന് 900 എംബിയും. കുറഞ്ഞത് ഓപ്പൺജിഎൽ 1.3 കൈകാര്യം ചെയ്യാൻ കഴിവുള്ള ഗ്രാഫിക്സ് കാർഡ് ആവശ്യമാണ്. മികച്ച പ്രവർത്തനത്തിന് ഓപ്പൺജിഎൽ 1.5 കൈകാര്യം ചെയ്യാൻ കഴിവുള്ള കാർഡും.
സിസ്റ്റം ആവശ്യകതകളെ സംബന്ധിച്ച വിശദമായ പട്ടികയാണ് വലതു വശത്ത് നൽകിയിരിക്കുന്നത്. ഗ്രാഫിക്സ് കാർഡിൽ ഉദാഹരണങ്ങളായി നൽകിയിരിക്കുന്നത് ആ വിഭാഗത്തിൽ പെട്ട ഏറ്റവും കുറഞ്ഞ ഉദാഹരണങ്ങളാണ്. അവയേക്കാൾ മികച്ച കാർഡുകളും ഉപയോഗിക്കാം. ലിനക്സ് ആവശ്യകതകൾ തന്നെയാണ് ഏറെക്കുറെ മറ്റു യൂണിക്സ് സമാന പ്ലാറ്റ്ഫോമുകൾക്കും.
സാങ്കേതിക ഘടകങ്ങൾ
സ്പീഡ് ഡ്രീംസിന്റെ അടിസ്ഥാന ഘടകങ്ങൾ ടോർക്സിൽ ഉപയോഗിക്കുന്നത് തന്നെയാണ്. അനുകരണത്തിന്റെ ക്ഷമത വർദ്ധിപ്പിക്കുന്നതിനാവശ്യമായ പ്രധാന ഘടകങ്ങളാണിവ. ഭൗതികശാസ്ത്രം, റോബോട്ട് യന്ത്രങ്ങൾ, ഗ്രാഫിക്സ് എന്നിവയാണ് പ്രത്യേക മൊഡ്യൂളുകളാക്കി ലഭ്യമാക്കിയിരിക്കുന്നത്. പിലിബിന്റെ സിംപിൾസീൻഗ്രാഫാണ് ഗ്രാഫിക്സ് യന്ത്രമായി സ്പീഡ് ഡ്രീംസിൽ ഉപയോഗിച്ചിരിക്കുന്നത്. പിലിബിന് ഓപ്പൺജിഎല്ലുമായി പ്രവർത്തിക്കാനുള്ള കഴിവ് കൂടുതലാണ്. മാത്രമല്ല, ശബ്ദവുമായി പ്രവർത്തിക്കാനും ഉപയോക്താവിന്റെ ആവശ്യാനുസരണം പ്രവർത്തിക്കാനും പിലിബിന് കഴിയും. ഓപ്പൺഎഎൽ സാങ്കേതികവിദ്യ ഉപയോഗിക്കുന്നതു കൊണ്ടാണ് ഇത് സാധ്യമാകുന്നത്. ടോർക്സിൽ നിന്ന് കൊണ്ടു വന്ന മറ്റൊരു ഘടകം ഫ്രീഅലുടിന്റെ ആവശ്യകത ആയിരുന്നു (ലൈബ്രറി). എന്നാൽ പതിപ്പ് 1.4.0ഓടെ ഫ്രീഅലുട് ഒഴിവാക്കപ്പെട്ടു.
ഫ്രീഗ്ലടിന്റെ ആവശ്യകതയും സ്പീഡ് ഡ്രീംസിനുണ്ടായിരുന്നു. എന്നാൽ ഫ്രീഗ്ലടിന്റെ ഒരു എസ്ഡിഎൽ രൂപാന്തരം നിർമ്മിച്ചെടുക്കുകയും, ഈ ഘടകം പ്രധാന ശാഖയിലേക്ക് കൂട്ടിച്ചേർക്കുകയും ചെയ്തതോടെ ഈ പ്രശ്നം ഒഴിവാക്കപ്പെട്ടു. എങ്കിലും ചില വിതരണങ്ങളിലെ പാക്കേജുകളിൽ ഫ്രീഗ്ലട് ഡിപെൻഡൻസിയായി കാണാറുണ്ട്. നെറ്റ്‌വർക്ക് കളിക്കായി ഇനെറ്റ് ലൈബ്രറിയായിരുന്നു ഉപയോഗിച്ചിരുന്നത്. ഇത് പതിപ്പ് 2.0.0 വരെയും സ്പീഡ് ഡ്രീംസിനൊപ്പം ലഭ്യമല്ല. ഈ പാക്കേജ്, ഡിപെഡൻസിയായി പ്രത്യക്ഷപ്പെടുന്നുണ്ട്. ഇത് പ്രത്യേകമായി ഇൻസ്റ്റാൾ ചെയ്യേണ്ടതുണ്ട്. പദ്ധതിയുടെ ആദ്യകാലങ്ങളിൽ മെയ്ക് ആയിരുന്നു ഉപയോഗിച്ചിരുന്നത്. എന്നാൽ വളരെപ്പെട്ടെന്ന് തന്നെ കുറച്ചു കൂടി ഉപയോഗപ്രദമായ സിമെയ്ക്ക് ഉപയോഗിച്ച് തുടങ്ങി.
സ്നോഡൻ (ചലചിത്രം)
അമേരിക്കയുടെ ദേശീയ സുരക്ഷാ ഏജൻസിയുടെയും അവരുടെ ചാരശൃംഖലയായ സി.ഐ.എ യുടെയും പ്രവർത്തനങ്ങളിൽ ടെക്നിക്കൽ അസിസ്റ്റന്റും ഇന്റർനെറ്റ് സുരക്ഷാ ഉദ്യോഗസ്ഥനുമായി ജോലി ചെയ്തിരുന്ന കമ്പ്യൂട്ടർ വിദഗ്ദ്ധനായ എഡ്വേർഡ് ജോസഫ് സ്‌നോഡെൻറെ കഥ പറയുന്ന ചലചിത്രമാണ് സ്നോഡൻ. ലൂക്ക് ഹാർഡിംഗ് എഴുതിയ ദി സ്നോഡൻ ഫയൽസ് എന്ന പുസ്തകത്തെ അധികരിച്ച് ഒളിവർ സ്റ്റോൺ ആണ് ഈ ചിത്രം സംവിധാനം ചെയ്തത്.ജോസഫ് ഗൊർഡൻ-ലെവിറ്റ് ആണ് ചിത്രത്തിൽ എഡ്വേർഡ് സ്‌നോഡെൻ ആയി അഭിനയിച്ചത്. Shailene Woodley, Melissa Leo, Zachary Quinto, Tom Wilkinson, Scott Eastwood, Logan Marshall-Green, Timothy Olyphant, Ben Schnetzer, LaKeith Lee Stanfield, Rhys Ifans and Nicolas Cage  എന്നിവരാണ് മറ്റു പ്രധാന അഭിനേതാക്കൾ.2015 ഫെബ്രുവരി 16ന്  ജർമ്മിനിയിലെ മ്യൂനിച്ചിലാണ് ചിത്രത്തിൻറെ പ്രദർശനം ആരംഭിച്ചത്. 2016 ടൊറൊൻറോ അന്താരാഷ്ട്ര ചലചിത്രോത്സവത്തിന് മുന്നോടിയായി കൊമിക്-കൊൻ ഈ ചിത്രം സ്ക്രീൻ ചെയ്തിരുന്നു.തീയേറ്ററുകളടിസ്ഥാനത്തിൽ ചിത്രത്തിൻറെ പ്രദർശനം 2016 സപ്തംബർ 9 മുതൽക്കാണ് അമേരിക്കയിൽ പ്രദർശനം തുടങ്ങിയത്.
പുരോഗതി
ലഘുചിത്രം|[[എഡ്വേർഡ് സ്‌നോഡെൻ|സ്‌നോഡെൻറെ കാര്യങ്ങൾ അറിയുന്നതിനായി സംവിധായകനായ ഒളിവർ സ്റ്റോൺ പലതവണ മൊസ്കോയിൽപോവുകയും സ്നോഡനെ വ്യക്തിപരമായി കാണുകയും ചെയ്തിരുന്നു.]] ഒളിവർ സ്റ്റോൺ ആദ്യമായി സ്നോഡന സമീപിച്ചപ്പോൾ അദ്ദേഹം സിനിമ നിർമ്മിക്കുന്നതിനോട് വിജോയിക്കുകായായിരുന്നു. ഈ സമയം സ്റ്റോൺ മറ്റുചില വിവാദ വിഷയങ്ങളിൽ ഇടപെട്ട്കൊണ്ടിരിക്കുകയായിരുന്നു.
2015ൽ നിർമ്മാണം തുടങ്ങുന്നതിന് മുമ്പായി സ്റ്റോണും ഗോർഡൻ ലെവിറ്റും മൊസ്കോയിൽപോയി സ്നോഡനെ കണ്ടു.അമേരിക്കയിൽ നിന്നും നാടുകടത്തപ്പെട്ട ലിൻസി മിൽസ് എന്ന ഗേൾഫ്രണ്ടിനോടൊപ്പം കഴിയു കയായിരു്നു സ്നോഡൻ. രാജ്യദ്രോഹകുറ്റത്തിന് പലതവണ ഇവരെ അറസ്റ്റ് ചെയ്യാൻ യുഎസ് ഭരണകൂടം ശ്രമിച്ചിരുന്നു.കൂടാതെ സ്നോഡൻറ് പാസ്പോർട്ടും യുഎസ് ഭരണകൂടം അസാധുവാക്കിയിട്ടുണ്ട്.ദക്ഷിണ അമേരിക്കയിലേക്ക് പോകാനൊരുങ്ങവെയാണ് യുഎസ് സര്ക്കാർ ഇത്തരമൊരു നീക്കം നടത്തിയത്.
അവലംബം
വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ വർഗ്ഗം:ജീവചരിത്ര ചലച്ചിത്രങ്ങൾ
ഡീകോഡിങ് ശങ്കർ
ലഘുചിത്രം|പോസ്റ്റർ സംഗീതജ്ഞൻ ശങ്കർ മഹാദേവന്റെ സംഗീത ജീവിതത്തെ ആസ്പദമാക്കി തയ്യാറാക്കിയ‌ ഡോക്യുമെന്ററിയാണ് 'ഡീകോഡിങ് ശങ്കർ'. 2018 ൽ ഗോവ രാജ്യാന്തര ചലച്ചിത്രോത്സവത്തിന്റെ ഇന്ത്യൻ പനോരമയിലേക്ക് ഈ ചിത്രം തെരഞ്ഞെടുക്കപ്പെട്ടിരുന്നു. ദീപ്തി ശിവനാണ് ശങ്കർ മഹാദേവന്റെ സംഗീത യാത്രയെ വിശകലനം ചെയ്യുന്ന ഈ ഡോക്യുമെന്ററി സംവിധാനം ചെയ്തത്.
പ്രമേയം
സോഫ്റ്റ് വെയർ എൻജിനീയർ ആയിരുന്ന ശങ്കർ മഹാദേവൻ ജോലി ഉപേക്ഷിച്ചാണ് സംഗീത മേഖലയിലേക്ക് എത്തിയത്. ഈ കാലഘട്ടത്തിലെ അദ്ദേഹത്തിന്റെ ഉയർച്ചയും താഴ്ചയും ജീവിതാനുഭവങ്ങളുമാണ് ഡോക്യുമെന്ററിയുടെ പ്രമേയം. മൂന്ന് തവണ മികച്ച പിന്നണിഗായകനുള്ള ദേശീയ പുരസ്‍കാരവും രണ്ട് തവണ മികച്ച സംഗീത സംവിധായകനുള്ള പുരസ്‍കാരവും ശങ്കർ മഹാദേവന് ലഭിച്ചു. മികച്ച ഗായകനുളള കേരള സംസ്ഥാന പുരസ്‍കാരവും ശങ്കർ മഹാദേവൻ സ്വന്തമാക്കി. ആ സംഗീതയാത്രയാണ് ഡികോഡിംഗ് ശങ്കർ എന്ന ഡോക്യുമെന്ററിയുടെ ഉള്ളടക്കം. നിരവധി ചലച്ചിത്രമേളകളിൽ ഈ ഡോക്യുമെന്ററി പ്രദർശിപ്പിച്ചു.
അവലംബം
വർഗ്ഗം:സംഗീതജ്ഞരെക്കുറിച്ചുള്ള ഡോക്യുമെന്ററികൾ വർഗ്ഗം:ഇന്ത്യൻ പനോരമയിലേക്ക് തെരഞ്ഞെടുക്കപ്പെട്ട ഡോക്യുമെന്ററികൾ
നീലപ്പുളിയാറില
പുളിയാറിലയുടെ ഇലകളുമായി സാമ്യമുള്ള ഒരു ചെറു സസ്യമാണ് നീലപ്പുളിയാറില.. Parochetus ജീനസിലെ ഏക സ്പീഷിസാണിത്. ഇഴഞ്ഞു വളരുന്ന ഈ ചെടിയുടെ കാണ്ഡത്തിലെ മുട്ടുകളിൽ നിന്ന് വേരുകൾ ഉണ്ടാവുന്നു. നിത്യഹരിതവനങ്ങളിലെ നനവാർന്ന അടിക്കാടുകളിലും പുൽമേടുകളിലും കണ്ടുവരുന്നു. പീതാംബരൻ ശലഭ-ലാർവകളുടെ ഭക്ഷണസസ്യമാണ് ഇത്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ വർഗ്ഗം:ഫാബേസീ
ഗൌരായ ദേശീയോദ്യാനം
ഗൌരായ ദേശീയോദ്യാനം (Arabic: الحديقة الوطنية قورايا‎‎), അൾജീരിയയിലെ തീരദേശ ദേശീയോദ്യാനങ്ങളിൽ ഒന്നാണ്. സിദി ടൗതി ദേവാലയത്തിനടുത്ത്, ബെജായി പ്രവിശ്യയിലാണ് ഇതു നിലനിൽക്കുന്നത്. നഗരത്തിനടുത്തുള്ള ബെജായി പട്ടണത്തിനു വളരെയടുത്ത് വടക്കുകിഴക്കൻ ഭാഗത്തായിട്ടാണ് ദേശീയോദ്യാനത്തിൻറെ സ്ഥാനം. ഗൌരായ മലനിരകളുടെ 660 മീറ്റർ (2.165 അടി) ഉയരത്തിലുള്ള പ്രദേശങ്ങൾ ഈ ദേശീയോദ്യാനത്തിലുൾപ്പെട്ടിരിക്കുന്നു. ഈ മലനിരകളുടെ പേരണ് ദേശീയോദ്യനത്തിൻറെ പേരിനു പ്രചോദകമായത്. നിരവധി ബീച്ചുകളും മലഞ്ചെരുവുകളും നിരഞ്ഞ ഈ പ്രദേശം അൾജീരിയയിലെ ഒരു നീന്തൽ കേന്ദ്രവുമാണ്.
യുണെസ്കോ ഇതൊരു ജൈവസംരക്ഷണ റിസർവ്വായി   അംഗീകരിച്ചിട്ടുണ്ട്. ഈ ഉദ്യാനത്തലെ വനങ്ങളിൽ ബാർബറി കുരങ്ങുകൾ, കുറുക്കന്മാർ തുടങ്ങി വ്യത്യസ്തങ്ങളായ സസ്യജന്തുജാലങ്ങൾളുടെ സ്വാഭാവിക ആവാസ വ്യവസ്ഥ അടങ്ങിയതാണ്.
പുറത്തേക്കുള്ള കണ്ണികൾ
വർഗ്ഗം:അൾജീറിയയിലെ ദേശീയോദ്യാനങ്ങൾ
സ്പെഷ്യൽ ജോലോഫ്
എമെം ഐസോംഗ് നിർമ്മിക്കുകയും സംവിധാനം ചെയ്യുകയും ചെയ്ത 2020-ലെ നൈജീരിയൻ-അമേരിക്കൻ റൊമാന്റിക് കോമഡി ചിത്രമാണ് സ്പെഷ്യൽ ജോലോഫ്. ജോസഫ് ബെഞ്ചമിൻ, ഉചെ ജോംബോ, ഫെമി അഡെബയോ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. നൈജീരിയയിലും അമേരിക്കയിലുമായാണ് ചിത്രം പ്രധാനമായും ചിത്രീകരിച്ചത്. കുടിയേറ്റത്തിന്റെ പശ്ചാത്തലത്തിൽ ഒരു പ്രണയകഥയാണ് ചിത്രത്തിന്റെ പ്രമേയം. 2020 ഫെബ്രുവരി 14-ന് വാലന്റൈൻസ് ദിനത്തോടനുബന്ധിച്ചും യുണൈറ്റഡ് സ്റ്റേറ്റ്സിലെ കറുത്തവരുടെ ചരിത്ര മാസത്തിന്റെ ആഘോഷത്തോടനുബന്ധിച്ചും ഈ ചിത്രം പുറത്തിറങ്ങി.
പുറംകണ്ണികൾ
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:നൈജീരിയൻ സിനിമകൾ വർഗ്ഗം:അമേരിക്കൻ ചലച്ചിത്രങ്ങൾ
സുകുമാരി നരേന്ദ്രമേനോൻ
മലയാളിയായ കർണാടക സംഗീതജ്ഞയാണ് സുകുമാരി നരേന്ദ്രമേനോൻ. കേരള കലാ മണ്ഡലത്തിന്റെ നൃത്ത സംഗീതത്തിനുള്ള 2017 ലെ പുരസ്കാരം ലഭിച്ചിട്ടുണ്ട്.
ജീവിതരേഖ
1944ൽ പാലക്കാട്‌ ജില്ലയിലെ മണ്ണൂരിൽ പാരമ്പര്യ സംഗീതകുടുംബത്തിലായിരുന്നു അവരുടെ ജനനം. രാമവർമ്മ തമ്പാന്റെയും ചിന്നമണി നേത്യാരുടെയും മകളാണ്. അമ്മയും അമ്മൂമ്മയും സംഗീതജ്ഞരായിരുന്നു. പ്രമുഖ സംഗീതജ്ഞനായ മണ്ണൂർ രാജകുമാരനുണ്ണി സഹോദരനാണ്. ടൈഗർ വരദാചാരിയുടെ ശിഷ്യനായ പി.ആർ. സുബ്രഹ്മണ്യം, മുസിരി സുബ്രഹ്മണ്യയ്യർ, തിരുപ്പാമ്പരംസ്വാമിനാഥ പിള്ളൈ, ചിറ്റൂർ സുബ്രഹ്മണ്യപിള്ളൈ, ടി.ബൃന്ദ തുടങ്ങിയ പ്രശസ്ത സംഗീതജ്ഞരുടെ ശിക്ഷണത്തിലും സംഗീതം അഭ്യസിച്ചു. ചെമ്പൈവൈദ്യനാഥ ഭാഗവതരിൽ നിന്ന്‌ ഏതാനും കൃതികളും സ്വായത്തമാക്കി. ചെന്നൈ അഡയാറിലെ സെൻട്രൽ കോളേജ്‌ ഓഫ്‌ കർണ്ണാടിക്‌ മ്യൂസിക്കിൽനിന്ന്‌ ഫസ്റ്റ്‌ ക്ലാസ്സോടെ സംഗീത വിദ്വാൻ പാസ്സായി. 1960ൽ നീലേശ്വരം രാജാസ്‌ ഹൈസ്ക്കൂളിലും പിന്നീട്‌ പാലക്കാട്‌ മ്യൂസിക്ക്‌ കോളേജിലും സംഗീതാധ്യാപികയായി. 1963 മുതൽ കേരള കലാമണ്ഡലത്തിൽ സംഗീതാധ്യാപികയായി. കലാമണ്ഡലത്തിലെ നൃത്തവിദ്യാർത്ഥികളുടെ കൂടെ പാടാൻ വേണ്ടി കലാമണ്ഡലത്തിൽനിന്ന്‌ നൃത്തസംഗീതം പഠിച്ചു. 1975ൽ കവി പി.ടി. നരേന്ദ്രമേനോൻ വിവാഹം കഴിച്ചു. വിവാഹശേഷം കലാമണ്ഡലത്തിലെ ജോലി അവർ രാജിവച്ചു. 1962 മുതൽക്കുതന്നെ സുകുമാരി കച്ചേരികൾ അവതരിപ്പിച്ചിരുന്നു. യുകെ,യുഎസ്‌എ, യുഎഇ, ഫ്രാൻസ്‌, മലേഷ്യ, സിംഗപ്പൂർ, മൗറീഷ്യസ്‌, നൈജീരിയ തുടങ്ങിയ നിരവധി രാജ്യങ്ങളിലും അവർ കച്ചേരി അവതരിപ്പിച്ചിട്ടുണ്ട്‌. ഇതിനിടെ ശ്രീലങ്കൻ ടിവി ചാനലായ രൂപവാഹിനിക്കുവേണ്ടിയും സുകുമാരി പാടി. എംടിയുടെ നിർമ്മാല്യം എന്ന ചിത്രത്തിൽ അവർ ആലപിച്ച 'പനിമതി മുഖി ബാലെ....' എന്ന സ്വാതിതിരുനാൾ പദം ശ്രദ്ധേയമായിരുന്നു. ദൂരദർശനിൽ സംപ്രേഷണം ചെയ്ത എംടിയുടെ നാലുകെട്ട്‌ എന്ന സീരിയലിലും അവർ പാടിയിട്ടുണ്ട്‌.
അവലംബം
വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:കേരള കലാമണ്ഡലം പുരസ്കാരം നേടിയവർ വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
ഓർത്തോപീഡിക് സർജറി
ഓർത്തോപീഡിക് സർജറി അല്ലെങ്കിൽ ഓർത്തോപീഡിക്സ് മസ്കുലോസ്കെലെറ്റൽ സിസ്റ്റം ഉൾപ്പെടുന്ന അവസ്ഥകളുമായി ബന്ധപ്പെട്ട ശസ്ത്രക്രിയയുടെ ശാഖയാണ്. മസ്കുലോസ്കെലെറ്റൽ ട്രോമ, നട്ടെല്ല് രോഗങ്ങൾ, സ്പോർട്സ് പരിക്കുകൾ, ഡീജനറേറ്റീവ് രോഗങ്ങൾ, അണുബാധകൾ, മുഴകൾ, ജന്മനായുള്ള വൈകല്യങ്ങൾ എന്നിവ ചികിത്സിക്കാൻ ഓർത്തോപീഡിക് സർജൻമാർ ശസ്ത്രക്രിയയും അല്ലാത്തതുമായ മാർഗങ്ങൾ ഉപയോഗിക്കുന്നു.
പദോൽപ്പത്തി
നിക്കോളാസ് ആൻഡ്രി ഫ്രഞ്ചിൽ പുരാതന ഗ്രീക്ക് പദങ്ങളായ ὀρθός ഓർത്തോസ് ("ശരിയായ", "നേരായ" എന്ന അർഥം), παιδίον പെയ്ഡിയൻ ("കുട്ടി" എന്ന അർഥം) എന്നിവയിൽ നിന്ന് ഉരുത്തിരിഞ്ഞ orthopédie എന്ന പദം ഉപയോഗിച്ചു. . ഈ വാക്ക് പിന്നീട് ഇംഗ്ലീഷിലേക്ക് ഓർത്തോപീഡിക്‌സ് ആയി സ്വാംശീകരിച്ചു.
ആദ്യകാല ഓർത്തോപീഡിക്സ്
ഓർത്തോപീഡിക് സർജറിയിലെ പല സംഭവവികാസങ്ങളും യുദ്ധകാലത്തെ അനുഭവങ്ങളിൽ നിന്നാണ് ഉരുത്തിരിഞ്ഞത്. മധ്യകാലഘട്ടത്തിലെ യുദ്ധക്കളങ്ങളിൽ, പരിക്കേറ്റവരെ കുതിരകളുടെ രക്തത്തിൽ കുതിർന്ന ബാൻഡേജുകൾ (ഉണങ്ങുമ്പോള് കട്ടിയാകും) ഉപയോഗിച്ചാണ് ചികിത്സിച്ചിരുന്നത്.
യഥാർത്ഥത്തിൽ, ഓർത്തോപീഡിക്‌സ് എന്ന പദം കുട്ടികളിലെ മസ്കുലോസ്കെലെറ്റൽ വൈകല്യങ്ങൾ തിരുത്തലാണ് അർത്ഥമാക്കുന്നത്. പാരീസ് സർവ്വകലാശാലയിലെ വൈദ്യശാസ്ത്ര പ്രൊഫസറായ നിക്കോളാസ് ആൻഡ്രി 1741-ൽ ഈ വിഷയത്തെക്കുറിച്ച് എഴുതിയ ആദ്യത്തെ പാഠപുസ്തകത്തിൽ ഈ പദം ഉപയോഗിച്ചു. കുട്ടികളിലെ വൈകല്യങ്ങൾ ചികിത്സിക്കാൻ വ്യായാമം, കൃത്രിമത്വം, പിളർപ്പ് എന്നിവ ഉപയോഗിക്കണമെന്ന് അദ്ദേഹം വാദിച്ചു. അദ്ദേഹത്തിന്റെ പുസ്തകം മാതാപിതാക്കളെ ഉദ്ദേശിച്ചുള്ളതായിരുന്നു, ചില വിഷയങ്ങൾ ഇന്ന് ഓർത്തോപീഡിസ്റ്റുകൾക്ക് പരിചിതമാണെങ്കിലും, അതിൽ 'കൈപ്പത്തിയിലെ അമിതമായ വിയർപ്പ്', ഫ്രെക്കിൽസ് എന്നിവ ഉൾപ്പെടുന്നു.
1780-ൽ ജീൻ-ആൻഡ്രെ വെനെൽ ആദ്യത്തെ ഓർത്തോപീഡിക് ഇൻസ്റ്റിറ്റ്യൂട്ട് സ്ഥാപിച്ചു, ഇത് കുട്ടികളുടെ അസ്ഥി വൈകല്യങ്ങളുടെ ചികിത്സയ്ക്കായി സമർപ്പിച്ച ആദ്യത്തെ ആശുപത്രിയായിരുന്നു. കാൽ വൈകല്യങ്ങളോടെ ജനിച്ച കുട്ടികൾക്കായി അദ്ദേഹം ക്ലബ്-ഫൂട്ട് ഷൂ വികസിപ്പിച്ചെടുത്തു, നട്ടെല്ലിന്റെ വക്രതയെ ചികിത്സിക്കുന്നതിനുള്ള വിവിധ രീതികളും അദ്ദേഹം അവതരിപ്പിച്ചു.
18-ആം നൂറ്റാണ്ടിൽ ശസ്ത്രക്രിയാ സാങ്കേതികതയിൽ കൈവരിച്ച മുന്നേറ്റങ്ങളിൽ ടെൻഡോൺ രോഗശാന്തിയെക്കുറിച്ചുള്ള ജോൺ ഹണ്ടറിന്റെ ഗവേഷണം, സുഷുമ്‌നാ വൈകല്യത്തെക്കുറിച്ചുള്ള പെർസിവൽ പോട്ടിന്റെ പ്രവർത്തനങ്ങൾ എന്നിവ ഉണ്ട്. 1851-ൽ ഡച്ച് മിലിട്ടറി സർജനായ അന്റോണിയസ് മത്തിജ്സെൻ പ്ലാസ്റ്റർ ഓഫ് പാരീസ് കാസ്റ്റ് കണ്ടുപിടിച്ചു. എന്നിരുന്നാലും, 1890-കൾ വരെ, ഓർത്തോപീഡിക്‌സ് കുട്ടികളിലെ വൈകല്യങ്ങൾ തിരുത്താൻ മാത്രമുള്ള ഒരു ശാഖ ആയിരുന്നു. ആദ്യത്തെ ശസ്ത്രക്രിയാ നടപടിക്രമങ്ങളിലൊന്നാണ് പെർക്യുട്ടേനിയസ് ടെനോടോമി. ബ്രേസിംഗ്, വ്യായാമങ്ങൾ എന്നിവയ്‌ക്കൊപ്പം വൈകല്യങ്ങൾ ചികിത്സിക്കാൻ സഹായിക്കുന്നതിന്, യഥാർത്ഥത്തിൽ അക്കില്ലസ് ടെൻഡോൺ എന്ന ടെൻഡോൺ മുറിക്കുന്നത് ഇതിൽ ഉൾപ്പെടുന്നു. 1800-കളുടെ അവസാനത്തിലും 1900-കളുടെ ആദ്യ ദശകങ്ങളിലും, ഓർത്തോപീഡിക്‌സിൽ ശസ്ത്രക്രിയാ നടപടിക്രമങ്ങൾ ഉൾപ്പെടുത്തണമോ എന്നതിനെക്കുറിച്ച് കാര്യമായ വിവാദങ്ങൾ ഉയർന്നു.
ആധുനിക ഓർത്തോപീഡിക്‌സ്
കണ്ണി=//upload.wikimedia.org/wikipedia/commons/thumb/4/4f/Hugh_Owen_Thomas.jpg/220px-Hugh_Owen_Thomas.jpg|വലത്ത്‌|ലഘുചിത്രം| ആധുനിക ഓർത്തോപീഡിക് ശസ്ത്രക്രിയയുടെ തുടക്കക്കാരനായ ഹ്യൂ ഓവൻ തോമസ് ആധുനിക ഓർത്തോപീഡിക് ശസ്ത്രക്രിയയുടെ വികസനത്തിന് സഹായിച്ച ആളുകളിൽ പ്രാധാനികൾ വെയിൽസിൽ നിന്നുള്ള സർജനായ ഹ്യൂ ഓവൻ തോമസും അദ്ദേഹത്തിന്റെ അനന്തരവൻ റോബർട്ട് ജോൺസും ആയിരുന്നു. ചെറുപ്പത്തിൽ തന്നെ ഓർത്തോപീഡിക്‌സിലും അസ്ഥി ക്രമീകരണത്തിലും തോമസ് താൽപ്പര്യം പ്രകടിപ്പിച്ചു, സ്വന്തം പരിശീലനം സ്ഥാപിച്ച ശേഷം, അദ്ദേഹം ഒടിവുകളുടെയും മറ്റ് മസ്കുലോസ്കെലെറ്റൽ പ്രശ്‌നങ്ങളുടെയും പൊതുവായ ചികിത്സയിലേക്ക് ഈ ഫീൽഡ് വിപുലീകരിക്കാൻ തുടങ്ങി. ഒടിവുകൾക്കും ക്ഷയരോഗങ്ങൾക്കുമുള്ള ഏറ്റവും നല്ല പ്രതിവിധിയാണു നിർബന്ധിത വിശ്രമമെന്ന് അദ്ദേഹം വാദിച്ചു. ഒടിഞ്ഞ തുടയെല്ല് സ്ഥിരപ്പെടുത്തുന്നതിനും അണുബാധ തടയുന്നതിനുമായി "തോമസ് സ്പ്ലിന്റ്" എന്ന് വിളിക്കപ്പെടുന്ന രീതി സൃഷ്ടിച്ചു. സെർവിക്കൽ നട്ടെല്ലിലെ ക്ഷയരോഗത്തെ ചികിത്സിക്കുന്നതിനുള്ള തോമസ്സ് കോളർ, തോമസ്സ് മനോവർ, ഹിപ് ജോയിന്റിലെ ഒടിവിനുള്ള ഓർത്തോപീഡിക് അന്വേഷണം, തോമസ് ടെസ്റ്റ്, ഹിപ് വൈകല്യം കണ്ടെത്തുന്നതിനുള്ള ഒരു രീതി എന്നിങ്ങനെ നിരവധി മെഡിക്കൽ കണ്ടുപിടുത്തങ്ങളും അദ്ദേഹം നടത്തി.
തോമസിന്റെ പ്രവർത്തനങ്ങൾ അദ്ദേഹത്തിന്റെ ജീവിതകാലത്ത് പൂർണ്ണമായി വിലമതിക്കപ്പെട്ടില്ല. ഒന്നാം ലോകമഹായുദ്ധസമയത്ത് മാത്രമാണ് അദ്ദേഹത്തിന്റെ വിദ്യകൾ യുദ്ധക്കളത്തിൽ പരിക്കേറ്റ സൈനികർക്ക് ഉപയോഗിക്കാൻ തുടങ്ങിയത്. അദ്ദേഹത്തിന്റെ അനന്തരവൻ, സർ റോബർട്ട് ജോൺസ്, 1888-ൽ മാഞ്ചസ്റ്റർ ഷിപ്പ് കനാൽ നിർമ്മിക്കുന്നതിനുള്ള സർജൻ-സൂപ്രണ്ട് എന്ന നിലയിൽ ഓർത്തോപീഡിക്‌സിൽ വലിയ മുന്നേറ്റം നടത്തിയിരുന്നു. ലോകത്തിലെ ആദ്യത്തെ സമഗ്രമായ അപകട സേവനം അദ്ദേഹം സംഘടിപ്പിച്ചു, 36 മൈൽ സൈറ്റിനെ മൂന്ന് വിഭാഗങ്ങളായി വിഭജിച്ചു, ഓരോ വിഭാഗത്തിലും ഒരു ആശുപത്രിയും പ്രഥമശുശ്രൂഷാ പോസ്റ്റുകളുടെ ഒരു നിരയും സ്ഥാപിച്ചു. ഫ്രാക്ചർ മാനേജ്മെന്റിൽ പരിശീലനം നേടിയ മെഡിക്കൽ ഉദ്യോഗസ്ഥർ അദ്ദേഹത്തിനുണ്ടായിരുന്നു. അദ്ദേഹം വ്യക്തിപരമായി 3,000 കേസുകൾ കൈകാര്യം ചെയ്യുകയും 300 ഓപ്പറേഷനുകൾ സ്വന്തം ആശുപത്രിയിൽ നടത്തുകയും ചെയ്തു. ഈ സ്ഥാനം അദ്ദേഹത്തെ പുതിയ സാങ്കേതിക വിദ്യകൾ പഠിക്കാനും ഫ്രാക്ചർ മാനേജ്മെന്റിന്റെ നിലവാരം മെച്ചപ്പെടുത്താനും സഹായിച്ചു. ജോൺസിന്റെ വിദ്യകൾ പഠിക്കാൻ ലോകമെമ്പാടുമുള്ള ഡോക്ടർമാർ ജോൺസിന്റെ ക്ലിനിക്കിലെത്തി. ആൽഫ്രഡ് ടബ്ബിയോടൊപ്പം ജോൺസ് 1894-ൽ ബ്രിട്ടീഷ് ഓർത്തോപീഡിക് സൊസൈറ്റി സ്ഥാപിച്ചു.
സമാനമായ സാങ്കേതിക വിദ്യ ഉപയോഗിച്ച് കാൽമുട്ട് മാറ്റിസ്ഥാപിക്കൽ, റൂമറ്റോയ്ഡ് ആർത്രൈറ്റിസ് രോഗികളിൽ മക്കിന്റോഷ് ആരംഭിച്ചു.1970-കളിൽ ന്യൂയോർക്കിലെ ഡോ. ജോൺ ഇൻസാൽ വികസിപ്പിച്ചെടുത്ത ഒരു നിശ്ചിത ബെയറിംഗ് സിസ്റ്റം ഉപയോഗിച്ച് ഗൺസ്റ്റണും മാർമറും, ഒരു മൊബൈൽ ബെയറിംഗ് സിസ്റ്റം ഉപയോഗിച്ച ഡോ. ഫ്രെഡറിക് ബ്യൂച്ചലും ഡോ. മൈക്കൽ പാപ്പാസും പിന്നീട് ഓസ്റ്റിയോ ആർത്രൈറ്റിനായി ഈ ചികിൽസ തുടങ്ങി.
ആധുനിക ഓർത്തോപീഡിക് സർജറിയും മസ്കുലോസ്കെലെറ്റൽ ഗവേഷണവും ശസ്ത്രക്രിയയെ കുറച്ച് മാത്രം ഇനവേസീവ് ആക്കാനും ഇംപ്ലാന്റ് ചെയ്ത ഘടകങ്ങൾ മികച്ചതും കൂടുതൽ മോടിയുള്ളതുമാക്കാനും ശ്രമിച്ചു. മറുവശത്ത്, ഒപിയോയിഡ് പകർച്ചവ്യാധിയുടെ ആവിർഭാവം മുതൽ, ഒപിയോയിഡ് മരുന്നുകളുടെ ഏറ്റവും ഉയർന്ന നിർദേശകർ ഓർത്തോപീഡിക് സർജന്മാർആണെന്ന് തിരിച്ചറിഞ്ഞിട്ടുണ്ട്. ഓർത്തോപീഡിക് സർജറിയുടെ ഭാവി, രോഗികൾക്ക് മതിയായ വേദന നിയന്ത്രണം നൽകുമ്പോൾ തന്നെ ഒപിയോയിഡുകളുടെ കുറിപ്പടി കുറയ്ക്കുന്നതിനുള്ള വഴികൾ കണ്ടെത്തുന്നതിൽ ശ്രദ്ധ കേന്ദ്രീകരിക്കും.
പരിശീലനം
കണ്ണി=//upload.wikimedia.org/wikipedia/commons/thumb/0/0a/Xraymachine.JPG/220px-Xraymachine.JPG|ലഘുചിത്രം| കാൽമുട്ടിന് പരിക്കേറ്റതിന് ശേഷം അസ്ഥി ഒടിവുകൾ തിരിച്ചറിയുന്നതിനുള്ള റേഡിയോഗ്രാഫി. കണ്ണി=//upload.wikimedia.org/wikipedia/commons/thumb/8/89/X-ray3.jpg/175px-X-ray3.jpg|ലഘുചിത്രം|427x427ബിന്ദു| റേഡിയസ്, അൾന എന്നിവയിലെ ഒടിവുകൾ നന്നാക്കാൻ ഓർത്തോപീഡിക് ഇംപ്ലാന്റുകൾ. അൾനയിലെ ദൃശ്യമായ ബ്രേക്ക് ശ്രദ്ധിക്കുക. (വലത് കൈത്തണ്ട) കണ്ണി=//upload.wikimedia.org/wikipedia/commons/thumb/a/a9/X_ray_internal_fixation_leg_fracture.jpg/220px-X_ray_internal_fixation_leg_fracture.jpg|ലഘുചിത്രം| ശസ്ത്രക്രിയയ്ക്കുശേഷം ആന്തരിക ഫിക്സേഷൻ ഉപയോഗിച്ച ഒടിഞ്ഞ ഇടതുകാലിന്റെ മുൻഭാഗവും (ലാറ്ററൽ വീക്ഷണവും എക്സ്-റേ) 1999 മുതൽ 2003 വരെയുള്ള ബോർഡ് സർട്ടിഫിക്കേഷനായുള്ള അപേക്ഷകൾ അനുസരിച്ച്, ഓർത്തോപീഡിക് സർജന്മാർ നടത്തുന്ന ഏറ്റവും സാധാരണമായ 25 നടപടിക്രമങ്ങൾ (ക്രമത്തിൽ) ഇവയാണ്:
പുറം കണ്ണികൾ
വർഗ്ഗം:സർജിക്കൽ സ്പെഷ്യാലിറ്റി വർഗ്ഗം:Pages with unreviewed translations വർഗ്ഗം:ഓർത്തോപീഡിക്സ്
സൽവാർ (വസ്ത്രം)
സൽവാർ (വസ്ത്രം) പഞ്ചാബിന്റെ പരമ്പരാഗതമായ വസ്ത്രമാണ്. ഇതിന്റെ ജീവസുറ്റ നിറഭേദങ്ങളും പ്രൗഢമായ തുന്നലും തുണിത്തരങ്ങളും പേരുകേട്ടതാണ്. ഈ പഞ്ചാബി വസ്ത്രത്തിനു മൂന്നു ഭാഗങ്ങളുണ്ട്. കമീസ് എന്ന അരയ്ക്കു മുകളിലുള്ള വസ്ത്രഭാഗവും സല്വാർ എന്ന അരയ്ക്കു താഴെയെത്തുന്ന ഭാഗവും ദുപ്പട്ട എന്ന ശിരോവസ്ത്രവും. സ്ത്രീകളുടെ സല്വാർ ഈ ഇന്ത്യൻ ഉപദ്വീപിലും അതിനപ്പുറമുള്ള ലോകത്തിന്റെ വിവിധ ഭാഗങ്ങളിലും പ്രസിദ്ധമാണ്. ലഡാക്കിനപ്പുറത്തു വരെ ഇത് പ്രസിദ്ധമാണ്. പാകിസ്താന്റെ ദേശീയ വേഷവും സൽവാർ ആണ്. 1960കളിൽ പഞ്ചാബി സൽവാർ സർക്കാർ ഓഫീസുകളിൽ വരെ ഉപയോഗിക്കാൻ തുടങ്ങി.
പദത്തിന്റെ ഉദ്ഭവം
സുതൻ എന്ന വാക്ക് സംസ്കൃതത്തിലെ സ്വസ്ഥാന എന്ന വാക്കിൽ നിന്നും ഉദ്ഭവിച്ചതത്രെ. മുറുകിയ കാലുറ എന്നർഥം വരുന്ന മധ്യേഷ്യൻ വാക്കിൽനിന്നുമാണ് ഈ വക്കുണ്ടായത് എന്നു കരുതുന്നു.
അവലംബം
വർഗ്ഗം:ഇന്ത്യൻ വസ്ത്രങ്ങൾ
ഹന്ന മൈലി
നീന്തൽ ജീവിതം
2010-ലെ കോമൺ‌വെൽത്ത് ഗെയിംസിൽ സ്‌കോട്ട്‌ലൻഡിനെ പ്രതിനിധീകരിച്ച് 400 മീറ്റർ ഇൻഡിവിഡുയൽ മെഡ്‌ലിയിൽ അവർ സ്വർണം നേടി.
2008-ലെ സമ്മർ ഒളിമ്പിക്സിൽ 200 മീറ്ററിലും 400 മീറ്ററിലും ഇൻഡിവിഡുയൽ മെഡ്‌ലി നീന്തൽ മത്സരങ്ങളിൽ ഗ്രേറ്റ് ബ്രിട്ടനെ പ്രതിനിധീകരിച്ച മൈലി 2012-ലെ സമ്മർ ഒളിമ്പിക്സിൽ 400 മീറ്റർ ഇൻഡിവിഡുയൽ മെഡ്‌ലിയിൽ ഗ്രേറ്റ് ബ്രിട്ടനെ പ്രതിനിധീകരിച്ച് അഞ്ചാം സ്ഥാനം നേടി.
2012-ൽ മൈലി വേൾഡ് ആന്റ് യൂറോപ്യൻ 400 മീറ്റർ ഇൻഡിവിഡുയൽ മെഡ്‌ലി ഷോർട്ട് കോഴ്‌സ് ചാമ്പ്യനുമായി. 1999-ൽ സ്യൂ റോൾഫിന് ശേഷം യൂറോപ്യൻ ഷോർട്ട് കോഴ്‌സ് ചാമ്പ്യൻഷിപ്പിൽ മൂന്ന് വ്യക്തിഗത മെഡലുകൾ നേടിയ ആദ്യത്തെ ബ്രിട്ടീഷ് നീന്തൽ താരമായി അവർ മാറി. വേൾഡ് ഷോർട്ട് കോഴ്സ് ചാമ്പ്യൻഷിപ്പിൽ മൈലി രണ്ട് മെഡലുകൾ നേടി. അതിൽ കരിയറിലെ ആദ്യത്തെ ലോക കിരീടം ഉൾപ്പെടുന്നു.
ആംഗ് മബോറോയ് ദോംഗ് ദസോംഗ്
‍അഞ്ജലിനാൻസാരി രചിച്ച ബോഡോ കവിതാ സമാഹാരമാണ് ആംഗ് മബോറോയ് ദോംഗ് ദസോംഗ്. ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
ഹന്ന മൈലി
നീന്തൽ ജീവിതം
ഗ്ലാസ്‌ഗോയിൽ നടന്ന 2014-ലെ കോമൺ‌വെൽത്ത് ഗെയിംസിൽ 400 മീറ്റർ ഇൻഡിവിഡുയൽ മെഡ്‌ലി കിരീടം നിലനിർത്തി. ഗെയിംസിൽ ഏഴ് ഫൈനലുകളിൽ എത്തിയ മൈലി 200 മീറ്റർ ഫ്രീസ്റ്റൈലിലും 400 മീറ്റർ ഇൻഡിവിഡുയൽ മെഡ്‌ലിയിലും ആകെ രണ്ട് മെഡലുകൾ നേടി.
ആംഗ് മബോറോയ് ദോംഗ് ദസോംഗ്
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ബോഡോ സാഹിത്യം
ഹന്ന മൈലി
നീന്തൽ ജീവിതം
സ്വർണവും മൊത്തം ആറ് മെഡലുകളും നേടി 2015 ഫെബ്രുവരിയിൽ അരീന പ്രോ നീന്തൽ പരമ്പരയിൽ അരങ്ങേറ്റം കുറിച്ചു. ഏറ്റവും ശക്തമായ ഇവന്റിൽ സ്വർണം ഉൾപ്പെടെ 2017 മാർച്ചിൽ അവർ രണ്ട് മെഡലുകൾ കൂടി ചേർത്തു. കെല്ലോഗ്സ് ഫ്രീ കിഡ്സ് നീന്തൽ കാമ്പെയ്‌നെയാണ് ഹന്നാ മൈലി ഇപ്പോൾ പിന്തുണയ്ക്കുന്നത്.
ഇംഗ്ലണ്ടിലെ വിൽ‌ട്ട്ഷയറിലെ സ്വിൻ‌ഡോണിലാണ് അവർ ജനിച്ചത്. ജനിച്ച് ഏതാനും മാസങ്ങൾക്ക് ശേഷം സ്കോട്ട്‌ലൻഡിലെ ഇൻ‌വെറൂറിയിലേക്ക് താമസം മാറ്റി. അവിടെ റോബർട്ട് ഗോർഡൻ സർവകലാശാലയിൽ നിന്ന് ബിരുദം നേടുന്നതിനുമുമ്പ് ഇൻ‌വെറൂറി അക്കാദമിയിൽ ചേർന്നു.
2019-ൽ ഗ്ലാസ്‌ഗോയിൽ നടക്കുന്ന ലെൻ ഷോർട്ട് കോഴ്‌സ് ചാമ്പ്യൻഷിപ്പിന്റെ അംബാസഡറാണ് മൈലി.
വില (ബട്ടർഫ്ലൈ)
വടക്കൻ തെക്കേ അമേരിക്കയിൽ കാണുന്ന നിംഫാലിഡേ ബട്ടർഫ്ലൈയുടെ ഒരു ജനുസ്സാണ് വില.
സ്പീഷീസ്
Listed alphabetically:
അവലംബം
വർഗ്ഗം:രോമപാദ ചിത്രശലഭങ്ങൾ വർഗ്ഗം:ദക്ഷിണ അമേരിക്കയിലെ രോമപാദ ചിത്രശലഭങ്ങൾ
അന്ന റോസ്
ഓസ്ട്രേലിയൻ എഴുത്തുകാരിയും ആക്ടിവിസ്റ്റും പരിസ്ഥിതി പ്രവർത്തകയുമാണ് അന്ന റോസ് (ജനനം: ഏപ്രിൽ 14, 1983). 2006 അവസാനത്തിൽ അമൻ‌ഡ മക്കെൻ‌സിക്കൊപ്പം ഓസ്‌ട്രേലിയൻ യൂത്ത് ക്ലൈമറ്റ് കോളിഷൻ (എ.വൈ.സി.സി) സ്ഥാപിച്ചു. ഐ ക്യാൻ ചേഞ്ച് യുവർ മൈൻഡ് ഓൺ ക്ലൈമറ്റ് ചേഞ്ച് എന്ന എബിസി ഡോക്യുമെന്ററിയിൽ 2012 ൽ അവർ അഭിനയിച്ചു. അവരുടെ ആദ്യത്തെ മുഴുനീള പുസ്തകം മാഡ്‌ലാന്റ്സ്: എ ജേണി ടു ചേഞ്ച് ദി മൈൻഡ് ഓഫ് എ ക്ലൈമറ്റ് സ്കെപ്റ്റിക് പ്രസിദ്ധീകരിച്ചു. ഡബ്ല്യുഡബ്ല്യുഎഫ്-ഓസ്‌ട്രേലിയയുടെ ഗവർണറും ഓസ്‌ട്രേലിയൻ ജിയോഗ്രാഫിക് സൊസൈറ്റിയുടെ ഉപദേശക സമിതി അംഗവും മുൻ മൈർ ഫൗണ്ടേഷൻ ഇന്നൊവേഷൻ ഫെലോയുമായ റോസ് നിലവിൽ ഫാർമേഴ്‌സ് ഫോർ ക്ലൈമറ്റ് ആക്ഷന്റെ ഡയറക്ടർ ബോർഡിൽ ഇരിക്കുന്നത്.
ആദ്യകാല ജീവിതവും വിദ്യാഭ്യാസവും
എൻ‌എസ്‌ഡബ്ല്യുവിലെ ന്യൂകാസ്റ്റിലിൽ ജനിച്ച റോസ് 2001 ൽ മെറുവതർ ഹൈസ്‌കൂളിൽ നിന്ന് ബിരുദം നേടി. സിഡ്‌നി യൂണിവേഴ്‌സിറ്റിയിൽ നിന്ന് ഡിസ്റ്റിംഗ്ഷനുമായി സ്‌കോളർഷിപ്പ് നേടി. 2008 ൽ ലോ (ഒന്നാം ക്ലാസ് ഓണേഴ്സ്), ആർട്സ് എന്നിവയിൽ ബിരുദം നേടി. പഠനകാലത്ത് മെകോംഗ് ഡെൽറ്റയിലെ ഡിപ്പാർട്ട്‌മെന്റ് ഓഫ് ജിയോഗ്രഫിസ് സൗത്ത് ഈസ്റ്റ് ഏഷ്യൻ ഫീൽഡ് സ്‌കൂളിന്റെ ഭാഗമായിരുന്നു. അവസാന വർഷത്തിൽ ന്യൂയോർക്കിലെ അപ്‌സ്റ്റേറ്റിലെ കോർണെൽ സർവ്വകലാശാലയിലേക്ക് മാറി. 2009 ൽ യങ് അലൂമ്നി അവാർഡ് ഫോർ അച്ചീവ്മെന്റ് റോസിന് ലഭിച്ചു.
പുറംകണ്ണികൾ
വർഗ്ഗം:ഓസ്‌ട്രേലിയൻ പരിസ്ഥിതി പ്രവർത്തകർ വർഗ്ഗം:1983-ൽ ജനിച്ചവർ
ഇഫ്ഫാത്ത് ആര
ഇഫ്ഫാത്ത് ആര ((ইফ্‌ফাত আরা) എന്ന ഷംസുൻ നഹർ ഇഫ്ഫാത്ത് ആര ഒരു ബംഗ്ലാദേശി എഴുത്തുകാരിയും സാമൂഹ്യപ്രവർത്തകയും സാഹിത്യ സംഘാടകയും ആകുന്നു. അവരുടെ സാഹിത്യപ്രവർത്തനം 1950കളിൽ ചെറുകഥകൾ എഴുതി ആസാദ് പോലുള്ള മുൻനിര ബംഗ്ലാദേശി പത്രങ്ങളിൽ പ്രസിദ്ധീകരിച്ചതിൽനിന്നുതുടങ്ങുന്നു. അവർ തന്റെ വയസ്സും ആരോഗ്യപ്രയാസങ്ങളും കണക്കിലെടുക്കാതെ ഇന്നും എഴുത്തുതുടരുന്നു.
ജീവിതവും വിദ്യാഭ്യാസവും
ഇഫ്ഫാത്ത് ആര 1939ൽ ബംഗ്ലാദേശ് പട്ടണമായ മെയ്മൻസിങിൽ മൗലവി ക്വാസി അബ്ദുൽ ഹക്കീമിന്റെയും മൊസമ്മത് ഹാജെറ ഖാത്തൂണിന്റെയും മകളായി ജനിച്ചു. തന്റെ പ്രാധമിക വിദ്യാഭ്യാസം ലഭിക്കാന്തന്നെ അവർക്ക് വളരെ പ്രയാസപ്പെടേണ്ടിവന്നു. ആദ്യം ഖുർ-ആൻ വായിക്കുന്നതിനായി അവരെ അറബി വീട്ടിലിരുത്തി പഠിപ്പിച്ചു. അതിനുശേഷം പ്രാധമിക വിദ്യാഭ്യാസത്തിനായി മുസ്ലിം ഗേൾസ് സ്കൂളിൽചേർന്നു. പ്രാധമിക വിദ്യാഭ്യാസം കഴിഞ്ഞ ഉടനെ അവരുറ്റെ പിതാവ് അവരെ സ്കൂളിൽനിന്നും വീട്ടിലേയ്ക്കുകൊണ്ടുപോയി. അന്നത്തെക്കാലത്ത് സ്ത്രീകൾക്ക് പ്രാഥമിക വിദ്യാഭ്യാസത്തിനപ്പുറം പഠിക്കാൻ അനുവാദമില്ലായിരുന്നു. തന്റെ വിദ്യാഭ്യാസം തുടരാൻ വീട്ടുകാർ സമ്മതിക്കുന്നില്ല എന്നറിഞ്ഞ് അവർ അത്മഹത്യാഭീഷണിമുഴക്കി. അങ്ങനെ അവരെ ആ പട്ടണത്തിലെ വിദ്യാമൊയീ ഗവ. ഗേൾസ് ഹൈസ്കൂളിൽ ചേർത്തു. പക്ഷെ, അവർക്ക് തന്റെ ഹൈസ്കൂൾ വിദ്യാഭ്യാസം പൂർത്തിയാക്കാൻ കഴിയും മുമ്പ് അവരെ നിർബന്ധിച്ച് വിവാഹം കഴിപ്പിച്ചു. ഒരു യുവാവായ നിയമജ്ഞനും രാഷ്ട്രീയനേതാവുമായിരുന്ന അബ്ദുൽ ലത്തിഫ് തലൂക്‌ദർ ആയിരുന്നു വരൻ. ഭാഗ്യത്തിന്, ആ വിവാഹം ഒരു ചെറിയ ഇടവേള മാത്രമായിരുന്നു. അവർക്ക് അധികം താമസിയാതെ സ്കൂളിൽ ചേരാനായി കഴിഞ്ഞു. അവർ അങ്ങനെ അടുത്തവർഷം, മെട്രിക്കുലേഷൻ പരീക്ഷ പാസാകാൻ കഴിഞ്ഞു. പിന്നീട്, മുമിനുന്നീസ വനിതാ കോളജിൽനിന്നും ഇന്റർമീഡിയറ്റ് പാസ്സായി. 1966ൽ ആ കോളജിൽനിന്നുതന്നെ ബിരുദം നേടി. തുടർന്ന്, വിമൻസ് ടീച്ചേഴ്സ് ട്രൈനിങ് കോളജിൽ ബി. എഡ് പാസ്സായി. അന്ന് അപ്‌ഗ്രേഡ് ചെയ്യപ്പെട്ട ആനന്ദമോഹൻ കോളജിൽ ഇഫ്ഫാത്ത് ആരയ്ക്ക് ബംഗാളി ഭാഷയിലും സാഹിത്യത്തിലും ബിരുദാനന്തരബിരുദം നേടാനായി.
വ്യക്തിത്വവും തത്ത്വശാസ്ത്രവും
അവരെ സംബന്ധിച്ച് ജീവിതം പ്രവർത്തനവും പ്രവർത്തനം ജീവിതവും ആകുന്നു. ഇഫ്ഫാത്ത് ആര സ്ത്രീസ്വാതന്ത്ര്യത്തിൽ വിശ്വസിക്കുന്നു. എന്നാൽ സ്ത്രീകളുടെ സ്വാതന്ത്ര്യത്തിൽ വിവാഹം ഒരു തടസമേ അല്ല എന്നു തെളിയിക്കുകയും ചെയ്യുന്നു. അവർ മതഭക്തയാണ്. എന്നാൽ, മുസ്ലിം സ്ത്രീകൾ ആധുനിക ജീവിതം നയിക്കുന്നതിൽ ഇസ്ലാം പ്രതിബന്ധമല്ല എന്നാണവർ വിശ്വസിക്കുന്നത്. മൈമൻസിങ് പ്രദേശത്തെ മിക്കവരുടെയും പ്രിയപ്പെട്ടവളാണ് ഈ വനിത. അവർക്കു മൂന്നു കുട്ടികൾ ഉണ്ട്. മെയ്മൻസിങ് പട്ടണത്തിലെ തന്റെ വസതിയിൽ അവർ എഴുതിയും പൂന്തോട്ടം പരിപാലിച്ചും യുവാക്കളായ എഴുത്തുകാരെയും സാഹിത്യപ്രവർത്തകരേയും പ്രോത്സാഹിപ്പിച്ചും കഴിയുന്നു.
വനിതാമുന്നേറ്റം
1960മുതൽ ഇഫ്ഫാത്ത് ആരയില്ലാത്ത സ്ത്രീമുന്നേറ്റം മെയ്മൻസിങ് പ്രദേശത്തില്ല.
മേഘപ്പുലി
ഹിമാലയൻ താഴ്‌വരകൾ മുതൽ തെക്ക് കിഴക്കൻ ഏഷ്യ വരെ കാണപ്പെടുന്ന ഒരു മാർജ്ജാരനാണ് മേഘപ്പുലി (Clouded Leopard). Neofelis nebulosa എന്നതാണ് ഇതിന്റെ ശാസ്ത്രനാമം. മേഘപ്പുലി ഒരു ഇടത്തരം വലിപ്പമുള്ള പൂച്ചയാണ്. പുലിയോടും ജാഗ്വാറിനോടും സാദൃശ്യമുള്ള ഇവ അവരെക്കാൾ വളരെ ചെറിയതാണ്. മഞ്ഞയും ചാരയും നിറങ്ങളിൽ കാണുന്ന ഇവയുടെ ശരീരത്തിൽ മേഘത്തിന്റെതുപോലെയുള്ള വലിയ കറുത്ത അടയാളങ്ങൾ കാണാൻ കഴിയും. വളരെ വലിയ വാലുകളും ഇവയുടെ പ്രേത്യേകതയാണ്. ഈ വാലുകൾ മരം കയറുമ്പോൾ ഉള്ള നിയന്ത്രണത്തിന് സഹായിക്കുന്നു. ശരീരവലുപ്പത്തിന് അനുപാതികമായി താരതമ്യം ചെയ്താൽ മാർജാരവർഗ്ഗത്തിലെ മറ്റേത് ജീവിയെക്കാളും വലിയ കോമ്പല്ലുകൾക്കുടമയാണ് ഇവ.
വളരെ അപൂർവമായിമാത്രം കാണപ്പെടുന്ന മേഘപ്പുലികൾ ഇന്ന് 10,000 ൽ താഴെ മാത്രമേ ജീവിച്ചിരിക്കുന്നുള്ളൂ. ഇന്ത്യയിൽ ഇവ പശ്ചിമ ബംഗാൾ, സിക്കിം, അരുണാചൽ പ്രദേശ്‌, മണിപ്പൂർ, മേഘാലയ,മിസോറം,നാഗാലാ‌ൻഡ് ,ത്രിപുര എന്നിവിടങ്ങളിൽ കാണപ്പെടുന്നു.
ശരീരവലുപ്പം
മേഘപ്പുലികൾക്ക് 11.5-23kg വരെ ഭാരവും 50-55 cm വരെ ഉയരവും വയ്ക്കും. ആണിന് തല മുതൽ ഉടൽ വരെ 81-108 cm നീളവും വാലിന് 74-91cm വരെ നീളവും പെണ്ണിന് തല മുതൽ ഉടൽ വരെ 70-94cm നീളവും വാലിന് 61-82cm വരെ നീളവും ഉണ്ടാകും.
മേഘപ്പുലിദിനം
ആഗസ്റ്റ് 4 ന് അന്താരാഷ്ട്ര മേഘപ്പുലിദിനമായി ആചരിക്കുന്നു.
അവലംബം
വർഗ്ഗം:മാർജ്ജാരവംശം വർഗ്ഗം:ഇന്ത്യയിലെ സസ്തനികൾ വർഗ്ഗം:ചൈനയിലെ സസ്തനികൾ വർഗ്ഗം:ബർമ്മയിലെ സസ്തനികൾ വർഗ്ഗം:നേപ്പാളിലെ സസ്തനികൾ വർഗ്ഗം:ഭൂട്ടാനിലെ സസ്തനികൾ വർഗ്ഗം:ബംഗ്ലാദേശിലെ സസ്തനികൾ വർഗ്ഗം:ലാവോസിലെ സസ്തനികൾ വർഗ്ഗം:തായ്‌ലാന്റിലെ സസ്തനികൾ വർഗ്ഗം:മലേഷ്യയിലെ സസ്തനികൾ വർഗ്ഗം:വിയറ്റ്നാമിലെ സസ്തനികൾ വർഗ്ഗം:കംബോഡിയയിലെ സസ്തനികൾ
ആമിന ബിൻത് വഹബ്
ആമിന ബിൻത് വഹബ് (Arabic: آمنة بنت وهب‎) ഇസ്‌ലാമിക പ്രവാചകനായിരുന്ന മുഹമ്മദ് നബിയുടെ മാതാവായിരുന്നു. അവർ വഹബ് ഇബ്ൻ അബ്ദുൽ മനാഫ് ഇബ്ൻ സുഹ്റ ഇബ്ൻ കിലാബ് ഇബ്ൻ മുർറത്തിന്റെ മകളായി മക്കയിൽ ഖുറൈഷ് ഗോത്രത്തിലെ ബനൂ സുഹ്റ കുടുംബത്തിൽ ജനിച്ചു. ഈ ഖുറൈശ് വംശ പരമ്പര എത്തിച്ചേരുന്നത് പ്രവാചകൻ ഇസ്മാഈൽ നബിയിലൂടെ ഇബ്രാഹീം നബിയിലേക്കാണ്. ആമിനയുടെ പൂർവിക തലമുറയിലെ മുതിർന്ന സഹോദരനായിരുന്ന ഖുസൈ ഇബിൻ കിലാബ് അബ്ദുൽ മുത്തലിബിൻറെയും പൂർവികനായിരുന്നു.പ്രവാചകൻ മുഹമ്മദ് നബിയുടെ വലിയുപ്പയായിരുന്നു അബ്ദുൽ മുത്തലിബ്.കഅബയുടെ ആദ്യ കാലത്തെ സംരക്ഷകനായിരുന്നു ഖുസൈ ഇബിൻ കിലാബ്.
വിവാഹം
ആമിനക്ക് 17 വയസ്സ് പ്രായമുള്ളപ്പോഴാണ് അവർ അബ്ദൽ മുത്തലിബിൻറെ മകനായ അബ്ദുല്ലാഹ് ബിൻ അബ്ദുൽ മുത്തലിബിനെ വിവാഹം കഴിക്കുന്നത്. വളരെ സുന്ദരനായിരുന്ന അബ്ദുള്ളയെ വിവാഹം ചെയ്യാൻ അക്കാലത്ത് നിരവധി സ്ത്രീകൾ സമീപിച്ചിരുന്നെങ്കിലും ആമിനെയായിരുന്നു അബ്ദുള്ള വിവാഹം ചെയ്തത്. അബ്ദുള്ളയുടെ പിതാവായിരുന്ന അബ്ദുൽ മുത്തലിബ് ആയിരുന്നു അക്കാലത്തെ കഅബയുടെ പരിപാലന ചുമതല നിർവഹിച്ചുപോന്നിരുന്നത്. അവരുടെ വിവാഹ ശേഷം അബ്ദുള്ള കച്ചവടാവാശ്യാർഥം ശാമിലേക്ക് പോയി.(ഇന്നത്തെ സിറിയ) .ഈ സമയം ഗർഭിണിയായിരുന്നു ആമിന.ഇതിനിടെ മക്കയിലേക്ക് മടങ്ങുന്നതിനിടയിൽ യസ്രിബിൽ വച്ച് രോഗം വന്ന് അബ്ദുള്ള മരണപ്പെട്ടു .ആമിനക്കേറ്റ വലിയ ഷോക്കായിരുന്നു അത്.തിരിച്ചു വരാൻ കഴിയാത്ത ഷോക്ക്.
മുഹമ്മദ് നബിയുടെ ജനനം
പിതാവായ അബ്ദുള്ള മരണപ്പെട്ട് രണ്ടു മാസം കഴിഞ്ഞായിരുന്നു പ്രവാചകൻ മുഹമ്മദിൻറെ ജനനം.570-ൽ .മുഹമ്മദ് ജനിക്കുന്നതിന് രണ്ട് മാസം മുൻപാണ് അദ്ദേഹത്തിന്റെ പിതാവ് മരണമടയുന്നത്. മക്കയിൽ അന്ന് നിലവിലിരുന്ന ആചാരമനുസരിച്ച് ആമിന തന്റെ മകനെ മുലയൂട്ടാനായി നിയോഗിച്ചത് ബനൂസാദ് ഗോത്രത്തിൽപ്പെട്ട ബദു വനിതയായ ഹലീമയെ ആയിരുന്നു.മുഹമ്മദിന് രണ്ടു വയസ്സ് പ്രായമായപ്പോൾ ആമിനയിലേക്ക് തന്നെ തിരിച്ചുകൊണ്ടുപോയി കൊടുത്തു.
ആമിനയുടെ മരണം
മൂന്ന് വർഷത്തിന് ശേഷം, മുഹമ്മദിന് അഞ്ച് വയസ്സായപ്പോൾ ആമിന മകനെയും കൂട്ടി യത് രിബിലേക്ക് (മദീന)പോയി.മദീന നഗരം പരിചയപ്പെടുത്തുവാനും അകന്ന ബന്ധുക്കളെ കാണാനുമായിരുന്നു ആ യാത്ര.ഒരു മാസത്തോളം അവർ അവിടെ കഴിഞ്ഞു.23 മൈൽ ദൂരമുള്ള യത് രിബിൽ നിന്നും മക്കയിലേക്ക് അവർ യാത്ര തിരിച്ചു.കൂടെ അടിമയായ ഉമ്മു അയ്മനുമുണ്ടായിരുന്നു.ഇതിനിടെ ആമിന രോഗബാധിതയാകുുകയോും പൊടുന്നനെ മരണപ്പെടുകയും ചെയ്തു.എഡി 577 ലായിരുന്നു അത്. അവവാഅ് എന്ന സ്ഥലത്ത് അവരെ കബറടക്കുകയും ചെയ്തു.
കബറിടം
1998 വരെ അൽ-അബവാഅ് എന്ന സ്ഥലത്തെ ആമിനയുടെ കബറിടം അവിടെ ഉണ്ടായിരുന്നു.എന്നാൽ 1998ൽ അത് ബുൾഡോസർ ഉപയോഗിച്ചും പെട്രൊളൊഴിച്ചും നശിപ്പിച്ചു. ̟
അവലംബം
വർഗ്ഗം:മുഹമ്മദ് നബിയുടെ ബന്ധുക്കൾ
ബിക്കൌറി ദേശീയോദ്യാനം
ബിക്കൌറി ദേശീയോദ്യാനം (Portuguese: Parque Nacional do Bicuar) അങ്കോളയിലെ ഒരു ദേശീയോദ്യാനമാണ്. ബിക്വാർ ദേശീയോദ്യാനം, ബിക്വാർ/ഹ്യൂള ദേശീയോദ്യാനം എന്നും അറിയപ്പെടുന്നു) ഈ ദേശീയോദ്യാനം അങ്കോളയുടെ തെക്കുപടിഞ്ഞാറൻ മേഖലയിലെ ഹ്യൂള പീഠഭൂമിയിൽ ലുബാൻഗോയ്ക്ക് 120 കിലോമീറ്റർ തെക്കുകിഴക്കായി സ്ഥിതിചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:അംഗോളയിലെ ദേശീയോദ്യാനങ്ങൾ
സിൽവെയ്ൻ ലെവി
പൗരസ്ത്യഭാഷകളെക്കുറിച്ചും ഭാരതത്തെക്കുറിച്ചുമുള്ള ഗവേഷണപഠനങ്ങൾക്ക് നേതൃത്വം നൽകിയ ഒരു ഫ്രഞ്ച് പണ്ഡിതനായിരുന്നു  സിൽവെയ്ൻ ലെവി ( മാർച്ച് 28, 1863 – ഒക്ടോ: 30, 1935). 1885 കാലത്താണ് ലെവിയുടെ ആദ്യപ്രബന്ധം ജേർണൽ ഏസ്യാത്തിക് എന്ന പ്രസിദ്ധീകരണത്തിൽ പ്രകാശിപ്പിയ്ക്കപ്പെട്ടു. ക്ഷേമേന്ദ്രന്റെ ബൃഹദ്കഥാമജ്ഞരിയെക്കുറിച്ചുള്ള പഠനമായിരുന്നു അത്. തിയറ്റർ ഇൻഡീ എന്ന ആധികാരിക ഗ്രന്ഥവും ലെവി രചിച്ചതാണ്.
അവലംബം
വർഗ്ഗം:1863-ൽ ജനിച്ചവർ വർഗ്ഗം:മാർച്ച് 28-ന് ജനിച്ചവർ വർഗ്ഗം:1935-ൽ മരിച്ചവർ വർഗ്ഗം:ഒക്ടോബർ 30-ന് മരിച്ചവർ
ഡസ്ക്കി ലോറി
സിറ്റാക്കുലിഡേ കുടുംബത്തിൽ കാണപ്പെടുന്ന തത്തയുടെ ഒരു ഇനം ആണ് ഡസ്ക്കി ലോറി (Pseudeos fuscata). വൈറ്റ്-റംപെഡ് ലോറി, ഡസ്ക്കി-ഓറഞ്ച് ലോറിഎന്നിവ ഇവയുടെ സാധാരണ നാമങ്ങളാണ്. ന്യൂ ഗ്വിനിയ, ബറ്റാന്തയുടെ തീരദേശ ദ്വീപുകൾ, സലാവാതി, യാപ്പൻ എന്നീ കടൽത്തീരങ്ങളിലും ഇത് കാണപ്പെടുന്നു. കൂടാതെ, ഇവയെ "ബാൻറഡ് ലോറിസ്" അല്ലെങ്കിൽ "ഡസ്ക്കിസ് " എന്നും വിളിക്കുന്നു.
ശ്രേണിയും ആവാസവ്യവസ്ഥയും
ഇന്തോനേഷ്യൻ ദ്വീപായ ന്യൂ ഗിനിയയുടെ 2500 മീറ്റർ താഴ്ചയുള്ള പ്രദേശങ്ങളായ വെസ്റ്റേൺ ന്യൂ ഗിനിയ, പാപുവ ന്യൂഗിനിയ, എന്നീ മേഖലകളിലും ഇന്തോനേഷ്യൻ ദ്വീപുകളായ സലാവാതിയുടെയും യാപന്റെയും സമീപ പ്രദേശങ്ങളിലും ഡസ്ക്കി ലോറി കാണപ്പെടുന്നു.
ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള താഴ്ന്ന വനങ്ങളിലെയും, ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള മോണ്ടെൻ വനങ്ങളിലെയും ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ മാൻഗ്രോവ് വനങ്ങളിലെയും ആവാസവ്യവസ്ഥയിലും സാധാരണയായി ഇവ കണ്ടുവരുന്നു.
ബാഹ്യ ലിങ്കുകൾ
വർഗ്ഗം:ഇന്തോനേഷ്യയിലെ പക്ഷികൾ വർഗ്ഗം:തത്തകൾ വർഗ്ഗം:പക്ഷികൾ വർഗ്ഗം:സിറ്റാക്കുലിഡേ വർഗ്ഗം:ന്യൂ ഗിനിയയിലെ പക്ഷികൾ
ബെഞ്ചമിൻ സ്മിത്ത് ബാർടൻ
ബെഞ്ചമിൻ സ്മിത്ത് ബാർടൻ (February 10, 1766 – December 19, 1815) ഒരു അമേരിക്കാക്കാരനായ സസ്യശാസ്ത്രജ്ഞനും പ്രകൃതിശാസ്ത്രജ്ഞനും ശരീരശാസ്ത്രജ്ഞനും ആയിരുന്നു.
വിദ്യാഭ്യാസം
1780-1782നും ഇടയ്ക്ക് പെൻസിൽവാനിയായിലെ ലങ്കാസ്റ്ററിൽ യോർക്ക് അക്കാഡമിയിൽ ആയിരുന്നു പഠിച്ചത്. രണ്ടുവർഷങ്ങൾക്കു ശേഷം, ഫിലാഡൽഫിയായിലെ കോളജിലെ സ്കൂൾ ഓഫ് മെഡിസിനിൽ ഡോ: തോമസ് ഷിപ്പെന്റെ കീഴിൽ പഠിച്ചു. 1785ൽ തന്റെ അമ്മാവനായ ഡേവിഡ് റിറ്റൻഹൗസിനോടു ചേർന്ന് പെൻസിൽവാനിയായുടെ പടിഞ്ഞാറൻ പ്രാന്തപ്രദേശങ്ങൾ സർവ്വെ ചെയ്യാനായി തിരിച്ചു. അമേരിക്കൻ ആദിവാസികളിൽ അദ്ദേഹത്തിനു താത്പര്യമുണ്ടാകാൻ ഈ യാത്രകൾ കാരണമായി.
വൈദ്യശാസ്ത്ര ഉദ്യോഗം
1789ൽ ഫിലാഡെൽഫിയായിൽ തിരിച്ചുവന്ന ബാർടൻ അവിടെ വൈദ്യശാസ്ത്രജ്ഞനായി പ്രവർത്തിച്ചു. കോളേജ് ഓഫ് ഫിലാഡെൽഫിയയിൽ അതേ വർഷം തന്നെ പ്രകൃതിശാസ്ത്രത്തിന്റെയും സസ്യശാസ്ത്രത്തിന്റെയും പ്രൊഫസറായി. രണ്ടു വർഷത്തിനു ശേഷം ബാർടൻ അമേരിക്കൻ അക്കാദമി ഓഫ് ആട്സ് ആന്റ് സയൻസിലെ ഫെലോ ആയി.
പ്രസിദ്ധീകരണങ്ങൾ
1803ൽ ബാർടൻ എഴുതിയ Elements of botany, or Outlines of the natural history of vegetables ആണ് അമേരിക്കയിലെ ആദ്യത്തെ സസ്യശാസ്ത്രപാഠപുസ്തകം. Collections for An Essay Towards a Materia Medica of the United-States ആണ് അദ്ദേഹം എഴുതിയ മറ്റൊരു പുസ്തകം. 1803ൽ ബാർടൻ American Linnaean Society of Philadelphia സ്ഥാപിച്ചു.
ബാർടനു ശരീരശാസ്ത്രത്തിലും ജന്തുശാസ്ത്രത്തിലും താല്പര്യമുണ്ടായിരുന്നു. 1796ൽ അദ്ദേഹം പ്രസിദ്ധികരിച്ച, Memoir Concerning the Fascinating Faculty റാറ്റിൽ പാമ്പിനെപ്പറ്റിയുള്ള പുസ്തകമാണ്. Etymology of Certain English Words and on Their Affinity to Words in the Languages of Different European, Asiatic and American (Indian) Nations എന്ന പുസ്തകം ഭാഷാശാസ്ത്രത്തെക്കുറിച്ചുള്ളതാണ്. ആദ്യ അമേരിക്കക്കാരെപറ്റിയുള്ള പുസ്തകമാണ് New Views of the Origin of the Tribes and Nations of America (1797)
പുരാവസ്തുവിലുള്ള താല്പര്യം
പുരാവസ്തുശാസ്ത്രത്തിലും അദ്ദേഹത്തിനു താല്പര്യമുണ്ടായിരുന്നു. അമേരിക്കയിലെ ഏറ്റവും പഴക്കമുള്ള ഒരു ശാസ്ത്രപ്രസിദ്ധീകരണമായ Philadelphia Medical and Physical Journalഇന്റെ എഡിറ്റർ ആയിരുന്നു.
മരണം
1915ൽ ക്ഷയരോഗബാധയാലാണ് അദ്ദേഹം ന്യൂയോർക്ക് സിറ്റിയിൽ വച്ച് മരണമടഞ്ഞത്.
അവലംബം
വർഗ്ഗം:സസ്യശാസ്ത്രജ്ഞർ
ജോൺ ബാർട്രാം
അമേരിക്കയിലെ സസ്യജ്ഞനും പര്യവേക്ഷകനും തോട്ടസസ്യവിദഗ്ദ്ധനും ആയിരുന്നു ജോൺ ബാർട്രാം(മാർച്ച് 23, 1699 – സെപ്റ്റംബർ 22, 1777). ലിന്നേയസ് അദ്ദേഹത്തെ അന്ന് ലോകത്തിലെ ഏറ്റവും മഹാനായ സസ്യജ്ഞനെന്ന് വിശേഷിപ്പിച്ചു.
അവലംബം
വർഗ്ഗം:സസ്യശാസ്ത്രജ്ഞർ
കല്ലുന്തി
ഗാര ജനുസ്സിലെ ആക്റ്റിനോറ്റെറിജിയൈ മൽസ്യമാണ് ഗാര മുല്ല്യ (മുല്യ ഗാര) എന്നറിയപ്പെടുന്ന കല്ലുന്തി അഥവാ കല്ലേൻമുട്ടി. ശുദ്ധജലത്തിൽ കാണപ്പെടുന്ന മത്സ്യമാണിത്. ഇന്ത്യയിലെയും നേപ്പാളിലെയും മിക്കയിടങ്ങളിലും ഇത് അരുവികളിലും നദികളിലും കാണപ്പെടുന്നു.
ഇവ, പൊതുവെ ആഴം കുറഞ്ഞ അരുവികളുടെ അടിത്തട്ടുകൾ ഇഷ്ടപ്പെടുന്നു. അടിത്തട്ടിലെ പാറകളിൽ പറ്റിച്ചേർന്ന് കാണപ്പെടുന്നതാണ് കല്ലേൻമുട്ടി എന്ന വിളിപ്പേരിന് കാരണം. ഇരുണ്ട പച്ചനിറവും സ്വർണ്ണനിറവും ഇടകലർന്ന ശരീരത്തിൽ ഇളം തവിട്ടുനിറത്തിലുള്ള ചിറകുകൾ കാണാം. പരമാവധി പതിനേഴ് സെന്റീമീറ്റർ വരെ വളരും. മൺസൂൺ കാലത്താണ് ഇവ മുട്ടയിടുക.
ആഴംകുറഞ്ഞ, ജലസസ്യങ്ങളുള്ള സ്ഥലങ്ങളാണ് മുട്ടയിടാൻ തിരഞ്ഞെടുക്കുന്നത്. ആ സമയം അരുവികളുടെ ആരംഭപ്രദേശത്തേക്ക് ഇവ ദേശാടനം നടത്തുന്നു. ഒഴുക്കിനെയും പാറക്കെട്ടുകളുടെ തടസത്തെയും ശരീരത്തിന്റെ വായഭാഗത്തുള്ള സക്കറുകൾ, ശക്തമായ ചിറകുകൾ (Pectoral,Anal fins) എന്നിവയും പരന്ന അടിഭാഗവും, അവിടുത്ത ചെതുമ്പലുകളും പാറയിലും അടിത്തട്ടിലും പററിചേർന്ന് ഒഴുക്കിനെയും ഉയരങ്ങളെയും കീഴടക്കാൻ ഇവയയെ സഹായിക്കുന്നു. ഒരുസീസണിൽ ഇവ നൂറുകണക്കിന് മുട്ടകളിടും. ഇലകളിൽ പറ്റിപ്പിടിക്കുന്ന മുട്ടകൾ ഒഴുകി പോകില്ല. മുട്ടകൾ വിരിഞ്ഞുണ്ടാകുന്ന കുഞ്ഞുങ്ങൾ ഉൾനാടുകളിലെ ജലത്തിലേക്ക് സഞ്ചരിക്കുകയും അവിടെ വളരുകയും ചെയ്യും.
അവലംബം
വർഗ്ഗം:ഗാര വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:കേരളത്തിലെ മത്സ്യങ്ങൾ
വെട്ടം ഗ്രാമപഞ്ചായത്ത്
മലപ്പുറം ജില്ലയിലെ തിരൂർ താലൂക്കിൽ, തിരൂർ ബ്ളോക്കിലാണ് 15.43 ചതുരശ്രകിലോമീറ്റർ വിസ്തീർണ്ണമുള്ള വെട്ടം ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 20 വാർഡുകളാണുള്ളത്. ഈ പഞ്ചായത്തിലെ പ്രധാന ക്ഷേത്രങ്ങളിൽ ഒന്നാണ് വെട്ടത്തുകാവ്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
നിൽപ്പുസമരം
ആദിവാസികളുടെ ഭൂപ്രശ്നം പരിഹരിക്കണമെന്നാവശ്യപ്പെട്ട് തിരുവനന്തപുരത്ത് ഗവൺമെന്റ് സെക്രട്ടറിയേറ്റിന് മുൻവശം ആദിവാസി ഗോത്രമഹാസഭ ഉൾപ്പെടെയുള്ള വിവിധ ആദിവാസി സംഘടനകളുടെ നേതൃത്വത്തിൽ 2014 ജൂലായ് ഒമ്പതിന് തുടങ്ങിയ അനിശ്ചിതകാല സമരമാണ് നിൽപ്പുസമരം. സമരത്തിൽ പങ്കെടുക്കുന്നവർ ഇരിക്കുകയോ, കിടക്കുകയോ ചെയ്യാതെ നിന്നുകൊണ്ട് സമരം ചെയ്യുന്നതിനാലാണ് ഈ സമരത്തെ നിൽപ്പുസമരം എന്ന് വിശേഷിപ്പിക്കുന്നത്. മേധാ പട്കറുടെ സാന്നിധ്യത്തിൽ മന്ത്രിമാരായ എ.പി. അനിൽകുമാറും പി.കെ. ജയലക്ഷ്മിയും ആദിവാസി ഗോത്രമഹാസഭാ നേതാക്കളുമായി നടത്തിയ ചർച്ചയിലാണ് സമരം ഒത്തു തീർപ്പാക്കാനുള്ള സാധ്യതകൾ തെളിഞ്ഞത്. മുഖ്യമന്ത്രി ഉമ്മൻ ചാണ്ടിയുമായും മേധ പട്കർ ചർച്ച നടത്തിയിരുന്നു. വിവിധ തലങ്ങളിൽ സർക്കാരുമായി നടത്തിയ ചർച്ചകളുടെ അവസാനം, മന്ത്രിസഭയുടെ തീരുമാനം അംഗീകരിച്ചുകൊണ്ട് 162 ദിവസം തുടർച്ചയായി നടന്ന അനിശ്ചിതകാല നിൽപ്പ് സമരം 2014 ഡിസംബർ 8-ന് രാവിലെ പിൻവലിച്ചു.
ആദിവാസി ഗോത്രമഹാസഭ നേതാക്കളായ സി.കെ. ജാനുവും എം. ഗീതാനന്ദനുമാണ് സമരത്തെ മുൻ‌നിരയിൽ നിന്ന് നയിച്ചത്.
സമരത്തിന് ലഭിച്ച പിന്തുണകൾ
സമൂഹത്തിന്റെ നാനാതുറയിലുള്ളവരുടെ പിന്തുണ ഈ സമരത്തിന് ലഭിച്ചിരുന്നു. വിവിധ സംഘടനകളും നേതാക്കളും സമര പന്തലിൽ വന്ന് പിന്തുണയർപ്പിച്ചുകൊണ്ടാണ് സമരത്തെ പിന്തുണച്ചത്.
അവലംബം
വർഗ്ഗം:കേരളത്തിലെ സമരങ്ങൾ
സിറ്റാക്കുലിഡേ
സിറ്റാക്കുലിഡേ തത്ത കുടുംബത്തിൽ അഗാപോർണിത്തേൻ, ലോറിനി, പ്ലാറ്റിസെർസിനി, സിറ്റാസെല്ലിനി, സിറ്റാകുലിനി എന്നീ അഞ്ച് ഉപവിഭാഗങ്ങൾ ഉൾപ്പെടുന്നു. ഈ കുടുംബം 2014-ൽ ദി ക്ലെമെന്റ്സ് ബേർഡ്സ് ഓഫ് ദി വേൾഡ് ചെക്ക് ലിസ്റ്റിലും, ഐഒസി വേൾഡ് ബേഡ് ലിസ്റ്റിലും ഉൾപ്പെടുത്തിയിട്ടുണ്ട്.
അവലംബം
വർഗ്ഗം:തത്തകൾ വർഗ്ഗം:പക്ഷികുടുംബങ്ങൾ
ഈക്ക്, അലാസ്ക
അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ബെഥേൽ സെൻസസ് മേഖലയിലുൾപ്പെട്ട ഒരു പട്ടണമാണ് ഈക്ക്. 2010 ലെ യു.എസ്. സെൻസസ് അനുസരിച്ച് ഇവിടുത്തെ ജനസംഖ്യ 296 ആയിരുന്നു.
ടോപ്പോണിമി
"രണ്ട് കണ്ണുകൾ" എന്നർത്ഥമുള്ള എസ്കിമോ പദത്തിൽ നിന്നാണ് ഈക്ക് ഉത്ഭവിച്ചത്. അസാധാരണമായ സ്ഥലനാമങ്ങളുടെ പട്ടികയിൽ ഇത് രേഖപ്പെടുത്തിയിട്ടുണ്ട്.
ഭൂമിശാസ്ത്രം
ഈ പട്ടണത്തിന്റെ അക്ഷാംശ രേഖാംശങ്ങൾ 60°13′7″N 162°1′33″W (60.218662, -162.025928) ആണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ വിസ്തീർണ്ണം 1.0 സ്ക്വയർ മൈലാണ്. ഇത് ഈക്ക് നദിക്കരയിലാണ് സ്ഥിതിചെയ്യുന്നത്.
സേവനങ്ങൾ
പ്രധാനമായും ഈക്ക് വിമാനത്താവളമാണ് ഇവിടെ സർവീസ് നടത്തുന്നത്. ഗ്രാമത്തിന് കിഴക്ക് രണ്ടാമത്തെ (മുൻ) വിമാനത്താവളം ഒരു സെല്ലുലാർ ട്രാൻസ്മിഷൻ ടവറിന്റെ നിലവിലെ സ്ഥലമാണ്. പക്ഷേ റൺ‌വേ നാമമാത്രമായി ഉപയോഗയോഗ്യമായ അവസ്ഥയിൽ തുടരുന്നു. മാത്രമല്ല ഇടയ്ക്കിടെ സ്വകാര്യ വിമാനങ്ങളും ഇവിടം ഉപയോഗിക്കുന്നു. ഒരു ടൗൺ കപ്പൽത്തുറ ഈക്ക് നദിയിലേക്ക് പ്രവേശനം നൽകുന്നു. ഇത് കുസ്കോക്വിമിലേക്ക് പോവുന്നു. ചുറ്റുമുള്ള മിക്ക ഗ്രാമങ്ങളിലേക്കും ബോട്ടിൽ പ്രവേശനം നൽകുന്നു. ശൈത്യകാലത്ത് പല നിവാസികളും സ്നോ മെഷീൻ വഴിയുള്ള യാത്ര ഉപയോഗപ്പെടുത്തുന്നു. കൂടാതെ പ്രദേശത്തെ ഗ്രാമങ്ങൾക്കിടയിൽ നടപ്പാതകൾ സ്ഥാപിച്ചിരിക്കുന്നു. ഈക്കിൽ നിന്ന് തെക്ക് ക്വിൻ‌ഹാഗാക്കിലേക്കും പടിഞ്ഞാറ് തുന്റുതുലിയാക്കിലേക്കും വടക്ക് ബെഥേൽ പ്രദേശത്തിലേക്കും നടപ്പാതകൾ ഉണ്ട്.
ഏറ്റവും അടുത്തുള്ള വലിയ പട്ടണമായ ബെഥേലിൽ പോകാൻ 2020 ൽ 250 ഡോളർ വരെ ചെലവേറിയതാണ്. ഇത് വൈദ്യസഹായത്തെയും സർക്കാർ പ്രവേശനത്തെയും കർശനമായി പരിമിതപ്പെടുത്തുന്നു.
ബെഥേലിലെ വീടുകൾക്ക് നമ്പർ നല്കിയിട്ടില്ല. ഇത് താമസക്കാർക്ക് തിരിച്ചറിയൽ നേടുന്നത് ബുദ്ധിമുട്ടാക്കുന്നു.
വിദ്യാഭ്യാസം
ലോവർ കുസ്കോക്വിം സ്കൂൾ ഡിസ്ട്രിക്റ്റ് ദ്വിഭാഷാ PreK-12 സ്കൂളായ ഈക്ക് സ്കൂൾ പ്രവർത്തിക്കുന്നു. 2018 ലെ കണക്കനുസരിച്ച് 120 വിദ്യാർത്ഥികളും ആറ് അധ്യാപകരും ഇവിടെ ഉണ്ട്. പ്രിൻസിപ്പൽ ട്രോയ് പൂജും സ്‌കൂൾ ബോർഡ് പ്രസിഡന്റ് ക്ലാരൻസ് ഡാനിയേലുമാണ്. ഒരു വിദ്യാർത്ഥിക്ക് ഏകദേശം 21,000 ഡോളർ ചെലവഴിക്കുന്നു. അതിവേഗം വർദ്ധിച്ചുകൊണ്ടിരിക്കുന്ന ജനസംഖ്യയുടെ ഫലമായി ക്ലാസ് റൂം തിരക്ക് കുറയ്ക്കുന്നതിനായി 2020 ൽ സംസ്ഥാനം 34.4 മില്യൺ ഡോളർ ചിലവാക്കി ഈക്കിൽ ഒരു പുതിയ സ്കൂൾ സൃഷ്ടിച്ചു. 2022 ൽ ഇത് പൂർത്തിയാകുമെന്ന് പ്രതീക്ഷിക്കുന്നു.
ഈക്ക് സ്കൂളിലെ രണ്ട് അദ്ധ്യാപകരായ പോൾ, എലോയിസ് ഫോറർ എന്നിവർ ഈക്കിന്റെയും ചുറ്റുമുള്ള ഗ്രാമങ്ങളുടെയും ഫോട്ടോകളുടെ ഒരു വലിയ ശേഖരവും ദി ചിൽഡ്രൻ ഓഫ് ഈക്ക് എന്ന ചിത്രവും അവരുടെ കലകളും സമാഹരിച്ചു. 1970 മുതൽ 90 വരെയുള്ള അവരുടെ പ്രവർത്തനങ്ങൾ ആങ്കറേജ് മ്യൂസിയത്തിൽ പ്രദർശിപ്പിച്ചിരിക്കുന്നു.
അവലംബം
വർഗ്ഗം:അലാസ്കയിലെ പട്ടണങ്ങൾ